text: BHUKU ROKUTANGA RAMOSESI RINONZI GENESI 1 Kusikwa kwezvose 1 Pakutanga Mwari akasika denga nenyika. ^Nyika yakanga isina ku- gadzirwa, isina chinhu; rima rakanga riripo pamusoro pemvura yakadzika; Mweya waMwari wakanga uchigarira pamusoro pemvura. ^ Mwari akati: Chi- edza ngachivepo, chiedza chikavapo. 4 Mwari akaona chiedza, kuti chakana- ka; Mwari akaparadzanisa chiedza neri- ma. 5 Mwari akatumidza chiedza, akati Masikati, nerima akaritumidza akati Usiku. Madeko akavapo, namangwana- ni akavapo, zuva rimwe. 6 Mwari akati: Nzvimbo ngaivepo pakati pemvura, kuti iparadzanise mvura nemvura. ^ Mwari akaita nzvimbo, aka- paradzanisa mvura yakanga iri pasi pe- nzvimbo, nemvura yakanga iri pamusoro penzvimbo; zvikaita saizvozvo. « Mwari akatumidza nzvimbo, akati Denga. Ma- deko akavapo, namangwanani akavapo, zuva repiri. 9 Mwari akati: Mvura iri pasi pede- nga ngaiungane pamwechete, kuti pasi pakaoma paonekwe; zvikaita saizvozvo. i^* Mwari akatumidza pasi pakaoma, akati Nyika; nemvura yakaungana akaitumi- dza, akati Makungwa; Mwari akaona kuti zvakanaka. ^ Mwari akati: Nyika ngaime- rese uswa nemiriwo inobereka mbeu, nemiti inobereka michero inamarudzi ayo, mbeu dzayo dziri mukati mayo, panyika; zvikaita saizvozvo. 12 Nyika ika- meresa uswa, nemiriwo inobereka mbeu dzinamarudzi adzo, nemiti inobereka michero, mbeu dzayo dziri mukati mayo, inamarudzi ayo; Mwari akaona kuti zvakanaka. i^ Madeko akavapo nama- ngwanani akavapo zuva retatu. 14 Mwari akati: Zviedza ngazvive- po panzvimbo yedenga, kuti zvipara- dzanise masikati nousiku; kuti zvive zviratidzo, nenguva, namazuva, nama- kore; i^ ngazvive zviedza panzvimbo yedenga, kuti zvivhenekere panyika; zvikaita saizvozvo. ^^ Mwari akaita zvi- edza zvikuru zviviri; chiedza chikuru kuti chibate ushe masikati, nechiedza chiduku, kuti chibate ushe usiku, ne- nyeredziwo. i^ Mwari akazviisa pasi penzvimbo yedenga, kuti zvivhenekere panyika, ^^zvibate ushe masikati nou- siku, nokuparadzanisa chiedza nerima; Mwari akaona kuti zvakanaka. i' Ma- deko akavapo, namangwanani akava- po, zuva rechina. 20 Mwari akati: Mvura ngaizare ne- zvipenyu zvizhinji, neshiri dzibhururuke pamusoro penyika munzvimbo yedenga. 21 Mwari akasika mhuka huru dzegu- ngwa, nezvipenyu zvose zvinokambaira, izvo mvura yakanga izere nazvo, zvina- marudzi azvo, neshiri dzose dzinamapa- piro, dzinamarudzi adzo; Mwari akaona kuti zvakanaka. 22 Mwari akazviropafa- dza, akati: Berekai, muwande, muzadze mvura iri mumakungwa; neshiri ngadzi- wande panyika. 23 Madeko akavapo, na- mangwanani akavapo, zuva reshanu. 24 Mwari akati: Nyika ngaibereke zvipenyu zvinamarudzi azvo, nezvipfu- wo, nezvinokambaira, nemhuka dzenyi- ka, zvinamarudzi azvo; zvikaita saizvo- zvo. 25 Mwari akaita mhuka dzenyika dzinamarudzi adzo, nezvipfuwo zvina- marudzi azvo, nezvinhu zvose zvinoka- mbaira panyika zvinamarudzi azvo; Mwari akaona kuti zvakanaka. 26 Mwari akati: Ngatiite munhu no- mufananidzo wedu, akafanana nesu; ngaave nesimba pamusoro pehove dze- gungwa, napamusoro peshiri dzedenga, napamusoro pezvipfuwo, napamusoro penyika yose, napamusoro pezvipenyu zvose zvinokambaira panyika. 27 Mwari akasika munhu nomufananidzo wa- Mwari; akavasika murume nomukadzi. 28 Mwari akavaropafadza, Mwari akati kwavari: Berekai, muwande, muzadze nyika, mubate ushe pairi; muve nesimba pamusoro pehove dzegungwa, napamu- soro peshiri dzedenga, napamusoro pe- zvipenyu zvose zvinokambaira panyika. 29 Mwari akati: Tarirai, ndakakupai mi- riwo yose inobereka mbeu, iri panyika yose, nemiti yose ine michero yemiti inobereka mbeu, kuti zvive zvokudya zvenyu. ^^ Mhuka dzose dzenyika, neshi- ri dzose dzedenga, nezvipenyu zvose 1 GENESI 1 - 3 zvinokambaira panyika, zvinemweya woupenyu, ndakazvipa miriwo yose mi- nyoro, kuti zvive zvokudya zvazvo; zvi- kaita saizvozvo. ^iMwari akaona zvose zvaakaita, onei zvakanaka kwazvo. Ma- deko akavapo, namangwanani akavapo, zuva retanhatu. 21 Denga nenyika zvikapera saizvo- zvo, nouzhinji hwazvo. ^ Mwari aka- pedza basa rake raakaita nomusi wechi- nomwe; akazorora nomusi wechinomwe pabasa rake rose raakaita. ^ Mwari akaropafadza musi wechinomwe, akau- ita mutsvene; nokuti akazorora nawo pabasa rake rose, raakanga asika noku- ita iye Mwari. Kusikwa kwavanhu vokutanga nokuiswa kwavo muEdheni 4 Ndiko kuvamba kwedenga nenyika, musi wazvakasikwa: Nezuva iroro Jeho- vha Mwari raakasika naro nyika nedenga, ^makwenzi esango akanga achigere kuva- po panyika, nemiriwo yesango yakanga ichigere kumera; nokuti Jehovha Mwari akanga asati anaisa mvura panyika, uye kwakanga kusina munhu kuzorima pasi; *^asi mhute yaisikwira ichibva panyika ichinyorevesa nyika yose. 7 Jehovha Mwari akaumba munhu neguruva revhu, akafuridzira mweya woupenyu mumhino dzake; munhu aka- va mweya mupenyu. 8 Jehovha Mwari akasima munda muEdheni, kumabvazuva, akaisapo mu- nhu aakanga aumba. ''Jehovha Mwari akameresa pasi miti yose inofadza meso, neyakanaka kudya; uye muti woupenyu pakati pomunda, nomuti wokuziva zvaka- naka nezvakaipa.i« MuEdheni mukabuda rwizi kuzodiridza munda uyo, rukapara- dzana ipapo, dzikaita hova ina. i^Zita rorwokutanga ndiPishoni; ndirwo runopo- teredza nyika yose yeHavhira, pane nda- rama ipapo; ^^ndarama yenyika iyoyo yakanaka; uyewo pane dheriumu nebwe reonikisi. "Zita rorwizi rwechipiri ndiGi- honi; ndirwo runopoteredza nyika yose yeKushi. i^Zita rorwizi rwechitatu ndiHe- dhekeri, ndirwo runoyerera kumabvazuva kweAsiria. Rwizi nvechina ndiYufuratesi. 15 Jehovha Mwari akatora munhu, akamuisa mumunda weEdheni, kuti aurime nokuuchengeta. ^^ Jehovha Mwari akaraira munhu achiti, "Unga- dya hako miti yose yomunda, i"^ asi muti wokuziva zvakanaka nezvakaipa usaudya; nokuti nomusi waunoudya, uchafa zviro kwazvo." 18 Jehovha Mwari akatizve, "Hazvi- na kunaka kuti munhu agare ari woga; ndichamuitira mubatsiri akamukwani- ra." I'* Jehovha Mwari akaumba nevhu mhuka dzose dzesango, neshiri dzose dzedenga, akadziisa kumunhu kuti aone kuti achadzitumidza mazita api; zvipe- nyu zvose sezvazvakatumidzwa nomu- nhu, ndiwo akava mazita azvo. ^o Munhu akatumidza zvipfuwo zvose mazita, ne- shiri dzedenga, nemhuka dzose dzesa- ngo; asi kwakashaikwa mubatsiri aka- mukwanira iye munhu. 21 Ipapo Jehovha Mwari akavatisa munhu hope huru, akavata; akatora rumbabvu rwake rumwe, akadzivira nyama panzvimbo yarwo. 22Norumba- bvu urwo Jehovha Mwari rwaakatora pamunhu, akaita mukadzi narwo, aka- muisa kumunhu. 23 Munhu akati, "Zvino uyu ipfupa ramapfupa angu, nenyama yenyama yangu, uchatumidzwa Mukadzi, nokuti wakabviswa paMurume." 24 Naizvozvo munhu anofanira kusiya baba vake namai vake, anamatire muka- dzi wake, vave nyama imwe. ^svose vari vaviri vakanga vasina kusimira, munhu nomukadzi wake, asi havana kunyara. Kuedzwa nokusateerera kwavanhu vokutanga 3 1 Zvino nyoka yakanga ina mano kupfuura mhuka dzose dzesango dzakanga dzaitwa naJehovha Mwari, Ikati kumukadzi, "Nhai, ndizvo here kuti Mwari akati, 'Regai kudya miti yose yomunda?' " 2 Mukadzi akati kunyoka, "Tingadya hedu michero yemiti pamunda, ^asi kana iri michero yomuti uri pakati pomunda, Mwari akati, 'Regai kuudya, kana kuubata, kuti murege kufa.' " 4 Nyoka ikati kumukadzi, "Hamunga- fi zviro kwazvo, ^ nokuti Mwari anoziva kuti nomusi wamunozvidya nawo, meso enyu achasvinudzwa, mukava saMwari, muchiziva zvakanaka nezvakaipa." 6 Zvino mukadzi akati achiona kuti muti wakanaka kudyiwa, uye kuti uno- fadza meso, uye kuti muti unodikanwa kungwadza munhu, akatora muchero yawo, akadya, akapawo murume wake. GENESI 3-4 akadya naiyewo. Upapo meso avo, ivo vaviri, akasvinudzwa, vakaziva kuti ha- vana kusimira; vakasonanidza mashizha omuonde, vakazviitira nguo. » Vakanzwa izwi raJehovha Mwari achifamba mu- munda kwotonhorera madekwana, mu- nhu nomukadzi wake ndokundohwanda pamberi paJehovha Mwari pakati pemi- ti yomunda. ^Jehovha Mwari akadana munhu, akati kwaari, "Uripiko?" 10 lye akati, "Ndakanzwa izwi renyu mumunda, ndikatya, nokuti ndakanga ndisina kusimira, ndikahwanda." 11 lye akati, "Ndianiko akakuudza kuti hauna kusimira? Wakadya kani muti wandakakuraira kuti urege kuudya?" 12 Munhu akati, "Mukadzi wamaka- ndipa kuti ave neni, ndiye wakandipa zvomuti ndikadya." ISJehovha Mwari akati kumukadzi, "Chiiko icho chawakaita?" Mukadzi aka- ti, "Nyoka yakandinyengera, ndikadya." i^Jehovha Mwari akati kunyoka, "Zva- waita izvozvo, watukwa kupfuura mhuka dzose dzesango; uchafamba nedumbu rako, uchadya guruva mazuva ose oupe- nyu hwako. i^Ndichaisa ruvengo pakati pako nomukadzi, napakati porudzi rwa- ko norudzi rwake, irwo rwuchapwanya musoro wako, newe uchapwanya chitsi- tsinho charwo." 16 Kumukadzi akati, "Ndichawanza zvikuru kurwadziwa kwako nokutora mimba kwako, uchabereka vana uchi- rwadziwa; kuda kwako kuchava kumu- rume wako, iye achava ishe wako." ITKumunhu akati, "Zvawakateerera izwi romukadzi wako, ukadya muti wa- ndakakuraira ndichiti, 'Usaudya, zvino nyika yatukwa nemhosva yako, uchadya zvibereko zvayo nokutambudzika mazuva ose oupenyu hwako; i^ichakuberekera minzwa norukato, iwe uchadya miriwo yomusango; i'* uchadya zvokudya zvako neziya rechiso chako kusvikira wadzokera kuvhu; nokuti wakatorwa kwariri. Zvauri guruva, uchadzokerazve kuguruva.' " 20 Munhu akatumidza mukadzi wa- ke zita rinonzi Evha; nokuti ndiye mai vavapenyu vose. ^i Jehovha Mwari aka- itira munhu nomukadzi wake nguo dzamatehwe, akavafukidza nadzo. 22 Zvino Jehovha Mwari akati, "Ta- rirai, munhu ava somumwe wedu zvaa- noziva zvakanaka nezvakaipa; zvino zvi- mwe angatambanudza ruoko rwake akatorawo zvomuti woupenyu, akadya, akararama nokusingaperi." ^sNaizvozvo Jehovha Mwari akamubudisa mumunda weEdheni, kuti arime ivhu raakatorwa kwariri. 24Naizvozvo akadzinga munhu, akaisa makerubhi kurutivi rwamabvazu- va rwomunda weEdheni, nomurazvo womunondo waimonereka kumativi ose, kurindira nzira yomuti woupenyu. Published by The Bible Society of Zimbabwe P.O. Box 1081 HARARE, Zimbabwe ©The Bible Society of Zimbabwe, 1995 First published in 1995 ISBN 0-7974-1013-9 SHONA BIBLE N052 UBS-EPF 15M 1995


c: text/html

text:
Unoziva nyaya dzedu dzeku mwira doro pama shabeen dzino parira, ndini uyo rimwe zuva ndiri kufamba zvangu, homwe was very rich ne gwama chibhanzi haikona, but handizive kuti ka moms aka kaka femerwa here kuti mudhara akanga ari rich, zvikanzi nhai imi babamukuru munongodya mari yenyu mega mazuva ese sei musingade kundinwisawo kana zve 1 day chete, ndikapindura ndichiti handiti haubatike zvikanzi ndiripo wani ndikati toita sei zvikanzi teverai kwandiri kuenda tisa fambe tese coz imimi muri murume we munhu inini ndiri mukadzi wemunhu.
I followed her kumashure ndikaona vachipinda pamwe pa den paive pa shabeen ini i didnt know kuti pa shabeen, takapinda tikagara hedu pa same sofa tichimwa, hedu using same glass panga pane mawewo madzimai ndini chete ndanga ndiri murume pa shabeen apa paitaurwa nyaya dzekusvirana dzegadzega ukutichimwa zvekumwa zviye doro rakamwiwa mhani castle after castle, so mukutaura imomo inini ndakapedzisira ndave kupfekera ruoko rwangu mu skirt ya amainini ava vachibva vanditi aaah nhai baba mukuru zvamava kuda kutanga munozvigona here.
Ndakangoseka ndikati ko ndotadza nei nhai amainini, so saka mati toita sei nhai baba mukuru, coz makungo ndibata bata, aaah yese yese amainini coz inini ndirikutoda kusvira, kupi nhai babamkuru chero pano pane vanhu panoita, handei ku toilet babamukuru, takasimuka takabatana maoko takananga muchi mbuzi hama, ndokutanga kutsvodana imomo sevanhu vaive vamwira chakanetsa i condom ini hangu ndanga ndisina and amainini vang vasina so todiini nhai mainini chero zvamaita babamukuru.
Okay ngatingoitei zvakadaro ndakaona mainini vafongora ne kubvisa panty kamwe nekamwe ndichitambinzwa doggy style kechi 1, ini ndini uyo kudzikisa short yandaiva ndakapfeka ne kubairira nyoro pamukadzi wemunhu ini ndiri murume wemunhu, hama zvinhu zvekuba zvonaka kani especially muchiziva mese kuti uyu mukadzi wanhingi iyewo achiziva kuti ndiri murume wanhingi, doggy style yemutoireti yakandinakira zvekuti ndairova nyoro handina kuzvitsvaga veduwe, hapana kana imwe position yataikwanisa kuita kunze kweki amai nini pavanga vakafongora vakakwanisa kusverera machende vachhimatambisa imboro ichikoira zvekwa mai koirai mmmmm kutaurirwa hunyimwa vakomana ndakzoerekana ndatundira muchibereko chake mainini ivava ndichingoti pedzei pa door re toilet pakabva paita nock yemunhu aidawo kupinda mu toilet.
Mainini vakavhura door ndokubuda vachimhanya zvakaita kuti munhu aida kupinda mutoilet avatevere ini ndakazosara ndichibuda but nyaya yanga yazara ne rokesheni kuti tawanikidzwa tichi svirana mutoilet ma1.

robotstxt: allowed

filter: keep


text:
Josiah Chinamano
Josiah Mushore Chinamano igamba rehondo yeChimurenga yakarwiwa nechinangwa chekusunungura nyika yeZimbabwe kubva kuutongi hweudzvanyiriri hwevarungu vakabva kuBritain..
Josiah Mushore Chinamano (akashaya 1984) wakarwa muhondo yechimurenga achibata ari mubato Zimbabwe African People's Union (ZAPU). Mushure mekunge nyika yasununguka VaChinamano vakashanda muhurumende vari gurukota re Transport.
Chinamano ndiye aiva mutevedzeri waJoshua Nkomo - vaviri ava vakanga vaine mifungo yakafanana pamusoro pezve matongerwo enyika. VaChinamano nemudzimai wavo Ruth, Joshua Nkomo na Joseph Msika vakasungwa nehurumende yaIan Smith vakapika jeri mugore 1964. Hutungamiri hwevarume ava vachikokera vanhu munguva yechimurenga hwakatyisa hurumende ya Ian Smith.
Vatungamiri vana ava vakaita makore vasingaonane nemhuri dzavo vari mujeri ku Gonakudzingwa Restriction Camp.
Smith akagombedzerwa nezvematongerwo enyika akadzamara akasunungura vatungamiri ava. Mushure mekubuda jeri VaChinamano vakaenda mberi nebasa reChimurenga.
VaChinamano vakashaya mugore 1984 vakaradzikwa pa National Heroes Acre mu Harare. Vakasiya vanakomana vaviri, mwanasikana mumwe nevazukuru vatatu.


text:
MURUME wekwaMusana, kuBindura, svondo rapera akaripiswa mbudzi mbiri nedare rasadunhu weko mushure mekukonwa nemhosva yekupfimba amai vake.
Asi murume wemubhuku rekwaChaka uyu anoti kunyangwe zvake akaripiswa mushure mekubatwa nemhosva iyi, haana kumbobvira apfimba amai, mudzimai wababamudiki vake, asi kuti vakamumhan’arira kudare iri nechinangwa chekuda kuhwanda nyaya yekuti ainge avabatikidza vaine chikomba – muporofita wekuchechi kwavo.
Peter Matanda Mangwende (44) akamiswa mudare iri nemusi weMugovera wakadarika ndokubatwa nemhosva yekukanda shoko rerudo kuna amai vake, Netsai Zabron (30).
Sadunhu Chikosha, VaElisha Chidziva (62), vanoti dare ravo rakawana mwanakomana uyu aine mhosva yekupfimba amai vake, izvo zvavanoti chipini mudunhu ravo.
“Vaviri ava ndiamai nemwana chaivo, ndiwo anonzi mashura padunhu. Peter ndakamumisa mudare rangu tikamubata nemhosva yekupfimba amai tikamuti abhadhare mbudzi mbiri dzekuripa amai vake, Netsai Zabron.
“Iyi inyaya yekutanga muno yatinofanirwa kutsindidza vechidiki zvikuru kuti vasazviregerere vachirasa tsika kusvika pakadaro,” vanodaro Sadunhu Chikosha.
Murume uyu anonzi akapihwa kusvika musi wa2 Kubvumbi kuti ange abvisa zvipfuyo zvekuripa izvi kudare.
Patsika dzevatema vemuno, amai munhukadzi angava munin’ina, mukoma kana tete vekumusha kwaamai vakakuzvara kana kuti mukadzi wemukoma kana munin’ina wababa. Vose ava vanoremekedzwa zvakafanana.
Zabron mudzimai waTsikai Matanda Mubvumbi (44), uyo anove babamudiki vaPeter.
Zabron anonzi aipota achienda kunoshanda mubindu raPeter mabasa akasiyana apo aibhadharwa nemuriwo kana nezvimwewo zviwanikwa.
Nekudaro zvinonzi mwanakomana uyu akazowana mukana wekuva padyo naamai vake apo akatanga kuvataurira mashoko erudo achiti vadanane asi ivo vachiramba.
“Peter anonzi akatosvika pakudura kuna amai ava kuti anovada zvakaomarara zvekuti aiva akazvipira kuvaitira zvose zvavanoda muupenyu. Akambovatengera juice card refoni iro vakatambira kuti vazoshandisa seumboo. Paairidza nhare kwavari, vakasvika pakuita kuti anzwikwe nevamwe vaiva nemudzimai uyu avo vakapupura mudare kuti Peter aitsvaga rudo kuna amai vake,” vanodaro sadunhu ava.
Vanoti Peter mudare iri aive nemashoko ake ekuzvidzivirira ayo vasina kuda kutambira.
“Mukuzvidzivirira, Peter akati amai vake ava vaimupomera mhosva iyi nekuti vaida kuhwanda nyaya yavo yaanoti akavawanikidza vakabatwa nemuporofita wekuchechi kwavo muchiuno. Anoti akavawanikidza mumba apo muporofita aive akatopinza ruwoko rwake murokwe ravo nemuchipfeko chavo chemukati iye akapihwa $10 sevharamuromo iyo akaramba,” vanodaro Sadunhu Chikosha.
Vanotizve dare ravo harina kutambira mashoko aya nekuti pakange pasina umboo hunogutsa.
“Ndiwo anonzi makunakuna chaiwo aya. Iyambiro yangu huru kuti vanhu ngavaremekedze chivanhu chedu nehukama, tikarega kudaro tinoenda kumawere,” vanodaro.
Zabron akaudza dare nezvekukandwa mashoko erudo naPter achiti akashamiswa nazvo zvikuru.
“Ndakavhunduka zvikuru kunzwa mwana achiti anondida, achitoda bonde neni. Akatanga achiita zvekufona kuzosvikira abuda pachena. Ini kuti nditaurire muroora wangu mudzimai wake zvakandinetsa kusvikira ndakazozivisa murume wangu ndokuzokwidza nyaya kudare rasadunhu,” akadaro Zabron.
Anoti imwe nguva Peter aiita zvekuba muriwo kumudzimai wake achinomupa senzira yekumukwezva kuti vadanane.
Peter akaramba kuti akakanda amai vake shoko rerudo.
“Mhosva yangu ndeyekuti ndakawanikidza amai vaine chikomba chinova muporofita wekuchechi kwavo, yeChiedza Chevatendi. Vaive vakagara pabhenji husiku muporofita akaisa ruwoko mudhirezi raamai, mukati chaimo mebhurugwa.
“Hwaiva husiku, baba vaenda kunogeza. Muporofita uyu akandikumbira ruregerero akandipa $10 yevharamuromo iyo ndakaramba,” akadaro.
“Ini handina wandakataurira nyaya iyi kunze kwemudzimai wangu sezvo ndaitya kuparadza imba yababa vangu. Asi amai nemuporofita vakazoronga kunditangira zvinova izvo zvakazoitika,” akadaro Peter.
Mudzimai waPeter, Ruth Mutandwa (36), anoti akaudzwa nemurume wake nyaya yekuti akawanikidza amai vaine chikomba muporofita.
“Murume wangu akasvikonditaurira kuti akanga awanikidza amai vaine chikomba akatya kuzivisa baba kana mumwe munhu. Ini zvakare ndakaenda ndichida kuchera mvura kumba kwaamai baba vasiko ndikasvikonzwa mubhedhuru muchitaura izwi rechirume, amai varimo mumba naiye muporofita uyu.
“Ndakapinda mukicheni ndikawana kababamudiki karimo kachiti kaiva karambidzwa kupinda mubhedhuru. Ndakazovaona vave kubuda mumba mushure memaminetsi 20 iye muporofita achitevera ari mumashure,” anodaro Ruth.
Murume waZabron, Tsikai Matanda, anoti akashamiswa zvikuru kunzwa kuti mwana wake aida rudo kuna amai vake.
“Zvakandishamisa zvikuru kuti mwanakomana wangu, uyo anofanirwa kunge achichengetedza musha wangu, ndiye ave kutsvaga rudo kuna amai vake chaivo. Ndakanzwa hasha,” anodaro.
VaClaudious Matanda (39), avo vanova baba kuna Peter, vanoti zvakaitwa nemwana uyu zvakavavhundutsa semumhuri.
“Mwanakomana uyu akaratidza kutishora zvikuru semhuri yekwaMatanda. Asi tinotevedza chirango chakapihwa nasadunhu vedu VaChikosha,” vanodaro VaClaudious Matanda.
Zvichakadai, Peter anoti anoda kupihwa mumwe mukana wekudzokera mudare nenyaya iyo yaanoti haina kufambiswa zvakanaka.
Zvisinei, Sadunhu Chikosha vanonzi vakamuti kana asina kugutsikana nemutongo wavo, vanogona kumupa tsamba yekuenda kwaMambo Musana kuti anotongwazve izvo anonzi akaramba.


text:
Ganda
Ganda (Race in English) zvinotaura boka revanhu vane:
- Ruvara rweganda rwakada kufanana.
- Tsika nemagariro zvinoda kufanana.
- Vane madzitateguru vakabva kudunhu rimwe kana matunhu ari pedyo napedyo.
Kupiwa kweZita[chinja | edit source]
Zita iri rokuti ganda ratorwa richibva pashoko rokuti Rusarura Ganda (Racism) kunova kusarurana kunoita vanhu zvichienderana nokuti mumwe ane ganda rakaita sei - Black, Brown, White, Beige, Yellow zvichongodaro.
Mapoka eGanda anonyanya kutaurwa ndeanotevera:
Arab - vakagara kuMiddle East neNorth Africa.
White - Varungu


text:
Muzvinabhizimisi Tasa hari izere Ropa yapunzwa
Aiisa mifananidzo yehama muhari MURUME wemuHarare anonzi akafa zvisina tsarukano mushure mekunge hari yake yainge izere neropa, iyo yaishungurudza mhuri,…
Madyarirwo embeu yefodya
Tinoenderera mberi kubva patakasiira svondo rapera Va TT Dobie vanova mudhumeni mukuru kumbani yeBoka Tobacco Floors vanoti kana varimi vachishandisa…
Mabikirwo enyama yesusu
KARE vamwe vaiti kana munhu achida kugona kuridza mheterwa, anofanira kudya nyama yesusu remombe iri mbishi. Asi kana nyama iyi ikabikwa…
Vabereki vovandudza kiriniki kuMudzi
VAGARI vekwaMambo Goronga, kuMudzi, mudunhu reMashonaland East, vari kurumbidzwa nekuzvipira kwavo mukusimudzira nyaya dzeutano kuburikidza nekuvandudza makiriniki.
Musatidherere: Mlauzi
. . . vonosimudza mureza weZim kuBrazil MURAIRIDZI wemaMighty Warriors, Shadreck Mlauzi, anoti zvimwe zvikwata ngazvirege kuvatarisira pasi apo vari…
Kuridzira mubhawa kunoita: Ollah Juru
MUIMBI wenziyo dzechitendero, Bishop Samuel Ollah Juru, anoti hapana chakaipa kana vaimbi vemusambo uyu vakaridzira mumabhawa sezvo vanenge vachiita basa…


text:
Zimbabwe
- Ona zveMasvingo eZimbabwe.
- Kana uchitsvaga zvakawanda nezvokuvhota gore ra2008, ona nyaya iyi.
Zimbabwe (madanirwo /zɪmˈbɑːbweɪ/), ichinzizve Republic of Zimbabwe, uye yakambozivikanwa seSouthern Rhodesia, Republic of Rhodesia uyezve Zimbabwe Rhodesia, inyika yakakomberedzwa nedzimwe iri kuchamhembe kweAfrica. Kumabvazuva kuneMozambique, kuchamhembe kune Chamhembe Africa, kumadokero kune Botswana, kumaodzanyemba kuneZambia. Mutauro wemahofisi Chirungu (English) asi ruzhinji rwevanhu munyika iyi rwunotaura ChiShona. ChiShona mutauro wevanhu vakagara munzvimbo iyi kubva makarekare. Rurimi rweSindebele rwunotaurwawo zvakare muZimbabwe nevanhu veMatabele. Ava vanhu vakasvikawo munzvimbo iyi apo veChiShona vanga vatodzika midzi. VeMatabele ava vaibvawo nechekuchamhembe uko vaitiza ishe wavo Shaka Zulu uyo aida kuvabvisa chirikumeso. Zvakare kuchamhembe kwenyika iyi kune rwizi rukuru rwunonzi Limpopo, ukuwo kumaodzanyemba kunezve rumwe rukuru runonzi rwizi Zambezi. Nzizi idzi ihuru kwazvo uye dzinodira mugungwa reIndian Ocean.
Kubvira makore 1250 kabanga kuzvika 1629, nzvimbo yavekuzikanwa seZimbabwe iyi yaitongwa nemadzimambo eMutapa (Mutapa Empire), vachizikanwazve sekuti Mwene Mutapa, Monomatapa kana kuti pachirungu Empire of Great Zimbabwe. Nzvimbo iyoyi yaive nemukurumbira chaizvo panyaya dzendarama(Goridhe), iro raifambiswa nevanhu vechiArab. Zvakadaro, vechiPutukezi (Portuguese) vakauya ndokuparadza urongwa ihwohwo nokukasira, zvikasiya Monomatapa iri panguva yaChimbetu chaiyo. Gore ra1834 veMatabele, ava vanga vakuzviti maNdebele, vakasvikawo munzvimbo iyoyi yamadzimambo Mutapa. Vakasvika nechekuchamhemhembe kwakadziva kumadokero (South West) kwenzvimbo yamadzimambo Mutapa. Tambo taura pamusoro kuti vanhu ava vakange vari kutiza kubva kunamambo wavowo Shaka ainge arikudya marasha chamhembe ikoko. VechiNdebele ava vaitungamirwawo namambo wavoLobengula. Nzvimbo yavakagara iyi yaizozikanwa seMatabeleland munguva yaizotevera kusanginisira zvino uno.
Nyika yeZimbabwe yakawana kuzvitonga mugore ra1980, apo bato reZanu-PF raRobert Gabriel Mugabe rakavhoterwa neruzhinji rwevanhu. Mureza weBritain wakadzikiswa musi wa18 April 1980, mureza weZimbabwe ukasimudzwa.
Matongerwo eNyika[chinja | edit source]
Zimbabwe inyika yakapatsanurwa kuva nematunhu makuru masere nemaguta mairi anotarisirwa sematunhu mukuva kwawo. Dunhu rese rine guta guru imo munoitirwa mabhizimusi ehurumende.
Mazita ematunhu akagadzirwa kubva mumazita eMashonaland neMatabeleland iwo akagadzirwa nevarungu munguva yekutongwa neBritain. Mashonaland ndiyo yaive nzvimbo yatanga kugarwa neBritish South Africa Company Pioneer Column uko Matabeleland yaiva nzvimbo yakatorwa mukupera kweHondo yekutanga yemaMatabele (First Matabele War). Nzvimbo idzi dzinotevedzawo nyika dzaigarwa nemaShona nemaNdebele varungu vasati vauya, zvisinei kuti izvozvi kunoita kusangana kwevanhu mumatunhu aya. Dunhu rese rinotongwa naProvincial Governor, uyu anosarudzwa nemutangimiri wenyika yeZimbabwe. Hurumende yematunhu inotungamirwa naiye Provincial Administrator, uyu anosarudzwa nePublic Service Commission. Zvimwewo zvinhu zvinoitwa nehurumende yenyika mumatunhu zvinoitwa nemahofisi emapoka ehurumende yenyika.
Zimbabwe paDandira reMbariro neNhungo dzeTaranyika[chinja | edit source]
Nyika yeZimbabwe iri murumana rwembariro 20oS neNhungo 30oE. Zimbabwe iri pakati peMutsazanisi neTropic of Capricon, inova nzvimbo iri mudunhu reTropics rinowana murazvo wezuva zvakanyanya. Nzvimbo dziri muTropics dzinodziya nguva zhinji, kana tichienzanisa nenzvimbo dziri kunze kweTropics. Zvakadaro tinoda kuonesana kuti nyika yeZimbabwe inotonhorera zvichienzaniswa nedzimwe nzvimbo dziri mudunhu reTropics. Izvi zvinokonzerwa nokuti chikamu cheZimbabwe chiri panzvimbo yakakwirira inonzi duvurwi (plateau). Nzvimbo dziri pahukwidza (altitude) huri pamusoro dzinotonhorera pane nzvimbo dziri pahukwidza huri pasi.
Hezvinoi zviringani zveTaranyika zvemaguta ari muZimbabwe:
- Harare iri parumbariro nemutambariko 17o43'S; 31o02'E
- Bulawayo iri parumbariro nemutambariko 20o07'S; 28o32'E
- Mutare iri parumbariro nemutambariko 18o58'S; 32o38'E
- Gweru iri parumbariro nemutambariko 19o28'S; 29o45'E
- Masvingo iri parumbariro nemutambariko 18o0'S; 27o0'E
- Victoria Falls iri parumbariro nemutambariko 17o58'S; 25o52'E


text:
Mutsendo
Muchidzidzo chePimanyika, mutsendo (Plane, flat area) izwi rinoreva uso hwakatichechetere kunge pamusoro pemvura. Mutsendo unogonga kunge wakamiswa wakaita mutwi kana kurara kuti sandarara (horizontal) kana kurereka neipi zvayo gonya. Mutsendo uso hune nzenda mbiri chete, hwasha nehurefu; mutsendo hauna hudzamu. Somuenzaniso kana takatarisa pamusoro petafura yakanatsa kukwenenzverwa tinenge tiri kuona mutsendo
Izwi iri ririkutorwa kubva pamutsendo chinova chombo chinoshandiswa nevanoveza mapuranga. Mutsendo (plane kuEnglish) unoshandiswa kuveza mapuranga kuti puranga rive neuso hwakati chechetere husina makomba uye husina kumanzika.
Kujekesa[chinja | edit source]
Kuveza, kusenda (to plane, to make smooth, to peel). Tsendo (plane, carpentry equipment).
Kutsepeteka (fit flushly). Akabatanidza mapuranga akasara anatsoti tsepete.


text:
Kuchatyokwa makumbo neMugovera apo vakomana vezvikwata zveDynamos ne Monomotapa vachange vachitamba mumakwikwi emukombe weMbada Diamonds Cup.
Mukombe uyu une mari yakawanda kudarika mimwe mikombe yose yemunyika.
Chikwata chichatora mukombe uyu, chichaenda kumba nemari inoita iyo zviuru zana zvemadhora, vachakundwa vacho vachitorawo mari inoita iyo zviuru makumi manomwe zvemadhora. Mari iyi ichipawo zvikwata izvi mukana wekupa vatambi vazvo mari yekisimisi.
Mutevedzeri wemurairidzi weDynamos, VaTonderayi Ndiraya, vanoti vari kutora mukombe uyu sezvo vakatovimbisa vatsigiri vavo.
Asi murairidzi weMonomotapa, VaBiggie Zuze, vanotiwo Dynamos yanyanyodziirirwa zvekuti kutonga kwayo mumukombe uyu, kuri kupera neMugovera.
VaZuze vanoti vatsigiri vavo vachange vachifara apo veDynamos vanenge vachitsvaga kuti varohwa nei pachapera mutambo uyu.
VaZuze vanoti vafara zvikuru kuti mutambi wavo ane mukurumbira ange akuvara, Tawanda Nyamandwe, achange achitamba mumutambo uyu.
Vatiwo vari kutarisira zvekare kuna Ronald Chitiyo uyo akasarudzwa pavatambi gumi nemumwe chete vakatamba zvinonwisa mvura mumakundano eCastle Lager Premier Soccer Star of the Year gore rino.
Dynamos iri kutarisira Simba Sithole kuita mashiripiti ake zvakare mumutambo uyu.
Kambani yeMbada Diamonds pamwe neveCastle Lager Premier Soccer League vari kuvimbisa vatsigiri venhabvu machikichori chaiwo pamutambo uyu.
Zviri kufadza ndezvekuti zvikwata zviviri izvi zvichange zvichimiririra Zimbabwe mumakundano emuAfria gore rinouya, Dynamos ichitamba muCAF Champions League, Monomotapa ichitambawo muCAF Confederation Cup umo iri kubatsirwa neMbada Diamonds nemari yekushandisa mumakwikwi emu Africa aya.
Zimbabwe ine nhoroondo yakasimba zvikuru mumakwiwi ezvikwata zvemuAfrica. Dynamos yakasvika mumakwikwi ekupedzisira eCAF Champions League muna 1998, ikasvika musemi final muna 2008 nemu mini league stage muna 1999.
Monomotapa yacho yakaita zvanga zvisingatarisirwe apo yakasvika mumini league stage muna 2009. Izvi zvabva zvasiya mukombe we Mbada Diamonds Cup uchirwirwa nemhondoro mbiri dzenhabvu muZimbabwe.


text:
Mbariro dzeTaranyika
Muzvidzidzo zvinotevera: Taranyika; Jekanyika, nePimanzvimbo, Mbariro dzeTaranyika, (Latitude) mitsetse inobatanidza nzvimbo dzine nhambwe yegonyo yakaenzana kana gonyo richipimwa kubva paMuenzanisi zvichienda kuMaodzanyemba kana kuChamhembe kweMuenzanisi.
Rumbariro runoverengwa zvichibva paMuenzanisi uyo unopiwa nhamba 0o. Nhamba yerumbariro inokwira zvichienda kuNorth pole - nhamba dzichipiwa vara (+), kudzamara dzasvika pa +90o. Nhamba yerumbariro inodzika zvichenda kuSouth pole, nhamba dzichipiwa vara (-), kudzamara dzasvika pa -90o. Izvi zvinoreva kuti latitude 20o iri kuMaodzanyemba kweMuenzanisi; rumbariro -30o kana kuti 30oS iri kuChamhembe kweMuenzanisi. Mepu inotaridza mitsetse yelatitude ichibva kamadokero kuenda kumabvazuva.
Zvizere zvinotsanangura kukosha kwerumbariro zvinowanikwa pachinyorwa Mwaka yepaNyika. Nokumwe kutaura tingaturikira tichiti runera kana kuti muyeramwaka. Gonga rekuChamhembe riri parumbariro 90oS.


text:
Morgan Tsvangirai
Mutungamiri Wenyika ye Zimbabwe uye weBato reMDC, akaberekerwa muna 1952 mudunhu reGutu, achibva kumusha weBhuhera.Anoziwikanwa nekushanda kumugodhi wekuTrojan, mudunhu reBindura, achizokwira-wo pazvidanho, kusvikira aitwa mutungamiriri weZCTU, boka remaunganidzwa rinoona nezvemamiriro evashandi muZimbabwe yese.Akabata chidanho ichi kubva mugore ra1987 kusvika muna 1999, apo akandobatsirana kuronga bato idzva rezvematongerwe enyika reMDC, iro anotungamira kusvika parizvino.
Nhasi anoziwikanwa semunhu akange akakodzera chituso cheNoble Peace Prize, nemabatiro ake aakita basa resunungura vana veZimbabwe kubva muhudzvanyiriri hwevamwe vechitema.


text:
Burundi
Burundi inyika iri muDunhu reNyanza Huru dzeAfrica riri kuchamhembe kwakadziva kumabvazuva kweAfrica. Burundi yakakomberedzwa nenyika dzinoti: Rwanda kumaodzanyemba; Tanzania kumabvazuva nekuchamhembe neDemocratic Republic of the Congo kumadokero. Kuyangwe zvazvo Burundi nyika yakakomberedzwa nematunhu chikamu chikuru chenyika iyi chinoganhurana neNyanza Tanganyika. Gutaguru reBurundi rinonzi Bujumbura.
Mumwe yemutauro wenyika uyu unonzi Kirundu une mashoko anoda kunofanana neShona akati wande. Nyika iyi ine mhuri zhinji dzine zita remhuri rokuti Mugabe.


text:
Chiyero chekupimisa
Chiyero chekupimisa (Unit of measure) zvinoreva mwero une huwandu hwakatarwa pamitemo yenyika kana Pasirose, kuti uve chidzikwe (standard) chinoshandiswa pakupima mhando yehuwandu ihwohwo.
Somuenzaniso kana tichipima nhambwe tinoshandisa chiyero chinonzi mita (metre).
Pasirose sangano re International Organisation for Standardization ndiro rine hugabe hwekutara zvidzikwe zvinoshandiswa pakupima mipimo yakasiyana-siyana.
Mwerero zvinoreva mudziyo unoshandiswa kupimisa zvinhu.
Mueresero kana Mueresera (Exact quantity required) zvinoreva huwandu hwakati gejegeje nehuri kudiwa.


text:
Sangano reConfederation of Zimbabwe Industries, CZI, rinoti remangwana remakambani anogadzira zvinhu munyika harina kujeka, sezvo makambani aya ari kuramba achideredza huwandu hwezvigadzirwa zvawo nekuda kwekuoma kwezvinhu.
Mugwaro reongororo yakaitwa nesangano iri, CZI inoti kushandiswa kwemafekitari kwakadzikira kubva pazvikamu makumi mashanu nezvinomwe kubva muzana kuenda pazvikamu makumi mana neina kubva muzana mugore rino ra2012.
CZI inoti zvimwe zvezvinhu zvakakonzera kudzikira uku huwandu hwezvinhu zvinobva kunze zviri kupinda munyika, izvo zviri kuuraya hupenyu hwemafekitari.
Zvimwe zvinonzi nesangano iri zviri kukonzera matambudziko mitemo yezvemabhizimusi iyo rinoti haina kujeka zviri kuita kuti vanoda kutanga mabhizimusi munyika vatye kuita izvi.
Nyanzvi mune zveupfumi uye vachitungamira sangano reLabour and Economic Development Research Institute of Zimbabwe, Doctor Godfrey Kanyenze, vanoti hurumende inokwanisa kumisa dambudziko rekupinzwa kwezvinhu kubva kunze kuburikidza nekudzika mitemo inorambidza vekunze kurasira zvinhu zvavo muZimbabwe.
Sangano reEuropean Commission rakatotanga kutora matanho nekubhadharisa mari dziri pamusoro makambani ekuChina neThailand anotengesera nhengo dzaro midziyo yemumba kana achida kupinza zvigadzirwa zvawo muEurope.
European Commission inoti danho iri richaderedza huwandu hwezvinhu zviri kurasirwa mudunhu raro, izvo zvichamutsiridza makambani emuEurope anogadzira zvigadzirwa zvakaita sezviri kutengeswa nenyika idzi.


text:
Mutungamiri wenyika, VaRobert Mugabe, varamba vakaomesa musoro wavo panyaya yesarudzo vachiti sarudzo dzichaitwa muna kurume gore rinouya pasi pebumbiro idzva remitemo yenyika.
Vachitaura apo vange vari kuvhura chikamu chekupedzesera cheparamende yechinomwe, VaMugabe vati chinangwa chikuru chehurumende pari zvino ndechekuona kuti sarudzo dzaitwa. VaMugabe vati sarudzo idzi dzichaitwa muna Kurume gore rinouya.
Vatiwo vemapato ematongerwe enyika pamwe nevatori venhau vanofanirwa kuita zvose zvavanokwanisa kuitira kuti sarudzo dziitwe murunyararo gore rinouya.
Asi mashoko aVa Mugabe anopikisana neemutungamiri wehurumende, VaMorgan Tsvangirai, avo vakazivisa neMuvhuro kuti ivo naVaMugabe havasati vawirirana pamazuva esarudzo.
VaMugabe vakurudzirawo komiti iri kutungamira kunyorwa kwebumbiro idzva, yeCOPAC, kuti inyore gwaro rayo rezvakabuda mumusangano weSecond All Stakeholders Conference kuitira kuti ivo sevatungamiriri vehurumende yemubatanidzwa, vaone zvavangaite nebumbiro iri.
Gwaro rebumbiro idzva richazeiwa neparamende pasati paitwa referendamu. VaMugabe vati mamwe mabhiri achazeiwa neparamende anosanganisira bhiri rekuvandudza mashandiro ehofisi yemuchuchisi mukuru wenyika, Attorney Generals Ammendment Bill, pamwe nerehomwe yekubatsira matunhu, Constituency Development Fund.
VaMugabe vatiwo zvirango zvehupfumi zvakatemerwa Zimbabwe zvinofanirwa kubviswa sezvo zviri kuvhiringa hupfumi hwenyika.
Zvichakadai, dare reparamende richatanga kugara zvakare musi wa15 Mbudzi, apo gurukota rezvemari, VaTendai Biti, vachatura bhajeti regore rinouya musi uyu.


text:
Nhamba yakapokama
Mazwi anoti nhamba yakapokama (negative number in English) ari kushandiswa pano kureva nhamba diki kuna zero iri pasi pazero. nhamba yakapokama dzinoshandiswa kutaridza kurasikirwa nehuwandu, kuderera kwehuwandu, kutaridza kuti pane chikwereti. Somuenzaniso kana paine chikwereti chezana remadhora chinonyorwa senhamba yakapokama sezvizvi -$100. Nhamba dzakapokama dzinonyorwa dziine chiratidzo chokubvisa pamberi. Somuenzaniso -3, huwandu hwakapokama hune huhombe 3; nhamba iyi inotaurwa ichinzi 3 ndemo - kureva minus 3.
Kupiwa kwezita[chinja | edit source]
Apa shoko rokuti yakapokama rinotodzana nerinoti kupokana rinoreva maitiro ekupokanidza kana kusatenderana seizvo zvinoitwa kana minus achishandiswa. Shoko reEnglish rokuti negative rinotaura kusavapo kwechinhu chiri kutarisirwa kana kupokana nezviri kutarisirwa.
- Rupokano zvoreva kuti negativity.
Nhamba dzakakura kudarika zero ichanzi nhamba yakaterama.


text:
Wakawana Upenyu husingaperi here?
Mubvunzo: Wakawana Upenyu husingaperi here?
Mhinduro: Bhaibheri rinotsanangura zvakajeka mawaniro aungaita upenyu husingaperi. Chekutanga, tinofanirwa kuziva kuti takatadzira Mwari: “Nokuti vose vakatadza uye vakasasvika pakubwinya kwaMwari” (VaRoma 3:23). Tose takaita zvinhu zvisingafadzi Mwari, zvinoita kuti tikodzere kupiwa chirango. Nokuti tinenge tichitadzira Mwari anogara aripo nokusingaperi, chirango chedu chinofanira kuvapo nokusingaperi. “Nokuti mubayiro wechivi ndirwo rufu, asi chipo chaMwari chokungopiwa ndihwo upenyu husingaperi muna Kristu Jesu Ishe wedu” (VaRoma 6:23).
Zvisinei, Jesu Kristu, uyo asina zvitadzo (1 Petro 2:22), Mwanakomana waMwari ane upenyu husingaperi uyo akava munhu wenyama (Johani 1:1, 14) akafira zvitadzo zvedu. “Asi Mwari anoratidza rudo rwake kwatiri pakuti: Tichiri vatadzi, Kristu akatifira” (VaRoma 5:8). Jesu akafira pamuchinjikwa (Johani 19:31-42), achitora chirango chataifanirwa kuwana. (2 VaKorinde 5:21). Pashure pemazuva matatu akamuka kubva kuvakafa (1 VaKorinde 15:1-4), zvichiratidza masimba ake ekukunda rufu. “Nengoni dzake huru, akatibereka patsva akatipinza mutariro mhenyu nokumuka kwaJesu Kristu kubva kuvakafa” (1 Petro 1:3).
Nekutenda, tinofanira kuchinja maonero atinoita Kristu—kuti iye ndiani, kuti akaitei, uye kuti akazviitirei—kuti tiponeswe (Mabasa 3:19). Kana tikatenda maari, tichibvuma kuti kufa kwaakaita pamuchinjikwa kwakabhadhara zvivi zvedu, ticharegererwa towana vimbiso yeupenyu husingaperi. “Nokuti Mwari akada nyika nokudaro, kuti akapa Mwanakomana wake mumwe oga, kuti ani naani anotenda kwaari arege kufa asi ave noupenyu husingaperi” (Johani 3:16). “Kuti kana ukapupura nomuromo wako kuti, “Jesu ndiye Ishe uye ukatenda mumwoyo mako kuti Mwari akamumutsa kubva kuvakafa, uchaponeswa” (VaRoma 10:9). Kutenda basa rakaitwa naJesu chete pamuchinjikwa ndiyo nzira inoendesa kuupenyu husingaperi. “Nokuti makaponeswa nenyasha, kubudikidza nokutenda, uye izvi hazvibvi kwamuri, chipo chaMwari, kwete namabasa, kuti parege kuva nomunhu anozvikudza” (VaEfeso 2:8-9).
Kana uchida kugamuchira Jesu Kristu seMuponesi wako, pano pane munyengetero waungapa. Asi hazvirevi kuti kudzokorora munyengetero uyu kana umwewo kuchakuponesa. Chichakuponesa chete pazvitadzo kuvimba naKristu. Munyengetero uyu ingori nzira yekuti uudze Mwari kutenda kwako nokuti akaita kuti ukwanise kuponeswa. "Mwari, ndinoziva kuti ndakakutadzirai uye ndinofanira kurangwa. Asi Jesu Kristu akatakura chirango chacho chaifanira kuuya pandiri zvoita kuti kana ndikatenda maari ndiregererwe. Ndinovimba Nemi kuti mundiponese. Ndinokutendai netsitsi dzenyu dzinoshamisa uye kuregerera kwenyu—chipo cheupenyu husingaperi! Ameni!"
Zvawaverenga pano zvaita kuti ude Kristu here? Kana zvirizvo, dzvanya bhatani rakanzi “Nhasi ndagamuchira Kristu” riri pasi apa.
Dzokera kupeji yekutanga yemutauro weShona
Wakawana Upenyu husingaperi here?


text:
Malawi
Malawi nyika yakakomberedzwa nedzimwe iri kuChamhembe kwakadziva kuMabvazuva kweAfrica uye yaichimbodanwa kunzi Nyasaland. Nyika dzakaikomberedza ndedzinoti: Zambia iri kuMaodzanyemba kwakadziva kuMadokero; Tanzania iri kuMaodzanyemba kwakadziva kuMabvazuva; neMozambique iribata kumabvazuva, kuchamhembe nekumadokero. Nharaunda yeMalawi inodarika 118,000 skweya dzekiromita iyo nyika ine hugari hwevanhu 16,777,547 (2013). Gutaguru reMalawi rinonzi Lilongwe; repiri pakukura rinonzi Blantyre rechitatu Mzuzu. Zita rokuti Malawi rinobva pashoko rokuti Maravi iro raiva zita revanhu vechiNyanja vakagara munyika iyi. Mamwe makomo makuru arimo anonzi Mlanje. Munyika umu munorimwa tii.


text:
SHURUGWI —
Vagari vemuZimbabwe munzvimbo dzakasiyana siyana vanoti vanoda kuti hurumende ichasarudzwa musi wa 31 Chikunguru ikoshesa zvakadzama hutano hwevanhu, kuitira kuti nyika ibudirire zvinofadza.
Mutungamiri wesangano re Simbarashe Network kuMhondoro, VaRichman Rangwani, vanoti hurumende ichasarudzwa inofanirwa kuona kuti zvipatara zvose munyika zvine michina yeCD4 Count kuitira kuti vanhu vavhenekwe ropa ravo nekukurumidza, voziva mamiriro ehutano hwavo pachine nguva.
Imwe nhengo yesangano reTreatment Action Campaign Zimbabwe HIV/AIDS Activists Union, VaThembinkosi Ncube, vanotiwo hurumende ichasarudzwa inofanirwa kukoshesa hutano hwevanorarama neHIV/AIDS.
Mumwe mugari wekuChipinga, Muzvare Tanyisa Sithole, vanotiwo hurumende itsva inofanirwa kuona kuti vanhu vose vanorwara negomarara vawanirwa rubatsiro rwakakwana.
Muzvare Sithole vanoti zvekare hurumende itsva inofanira kuwedzera zvipatara zvikuru kumaruwa. Muzvare Sithole vanoti vanhu vazhinji vekuChipinga vanowana rubatsiro kuzvipatara zvakavakwa kare nevemachechi, kunyange hazvo zvipatara izvi zviri kure nekunogara veruzhinji.
Mumwe mugari wemuGweru, VaTendayi Chimbwana, vanoti hurumende inofanirwa kuisa mari yakawanda mubazi rezveutano kuitira kuti mishonga nezvimwe zvakadaro zviwanikwe nyore.
Zimbabwe yaimbove nehunyanzvi munyaya dzezveutano, asi zvinhu zvakazoondomoka apo hurumende yeZanu PF yakatanga kuvhiringa hupfumi hwenyika kuburikidza nekuva nezvirongwa zvinodzosera hupfumi kumashure.
Asi zvinhu zvakazotanga kuita zviri nani pakaumbwa hurumende yemubatanidzwa, izvo zviri kupa kuti vakawanda vashuvire remangwana rakanaka muhurumende itsva.


text:
Rudzi
Rudzi (Ethinic Group in English) vanhu vanotsaurwa nezvinotevera:
- Mutauro mumwe wakafanana - imwe nguva kungaita mapoka madiki pasi perudzi vanosiyaniswa mutauro nemashoko ane chitsama asi mazwi mazhinji akafanana uye vachigona kunzwanana. Muchinyorwa chino pari kunzi VaShona rudzi rwumwe rune vanhu vane rurimi rwunosiyana apo neapo.
Ndimi dzevaShona dzinosanganisira: Chizezuru, ChiManyika, ChiKaranga, ChiKorekore.
- Vanhu vane ruvara rweganda rwakafanana.
- Vanhu vane tsika nemagariro akada kufanana.
- Vanhu vane nhoroondo yemadzitateguru inodyidzana kwemikore mizhinji.
Kujekesa[chinja | edit source]
Maonero ekuti rudzi chii anosiyana-siyana zvichibva nokuti munhu ari kupi uye ari kutaura nani. Somuenzaniso:
- Vatinoti maColoureds kuno kuChamhembe kweAfrica vanonzi Vanhu Vatema kuNorth America.
- Mumwe angada kuti rudzi rwake muKaranga kana kuti muKorekore asingataure zvorudzi rukuru rweVaShona.
- Vanhu verudzi rwechiEnglish nevechiGerman marudzi akasiyana kuEurope asi kana kwava kuAfrica zvinongonzi vose Varungu.


text:
Tsika yezvinzvimbo zvenhamba
Tsika yekutsveta nhamba muzvinzvimbo (positional numeral system) zvinoreva tsika inoshandiswa pakunyora nhamba kumasvomhu. Tsika iyi inopa vara rimwechete renhamba huhombe hwakasiyana zvienderana nekuti vara iri rakanyorwa pachinzvimbo chipi.
Kujekesa[chinja | edit source]
PaMuravanegumi nhamba dzinonyorwa kuchishandiswa mavara gumi akasiyana anoti: 0, 1,2,3,4,5,6,7,8,9. Panotangwa kuverengwa nhamba mavara aya anodanwa akatevedzana saizvozvi. Mushure ma 9 hakuchina rimwe vara rakasiyana. Panhamba inotevera panowedzerwa chimwe chinzvimbo mavara otanga kuchidzokorora. Saka panhamba inotevera 9 panonyorwa pachitsvetwa 1 achiteverwa na 0 kuti pave nenhamba inonzi 10.
Tsika yokutsveta nhamba muzvinzvimbo zvakasiyana tichaidana kuti tsika yezvinzvimbo zvenhamba - positional numeral system. Tsika iyi inopa vara huhombe hwakasiyana zvichienderana nokuti vara ratsvetwa pachinzvimbo chipi. Kana vara 1 ari panzvimbo yokutanga anomirira huwandu hwechinhu chimwe Kana vara 1 ari pachinzvimbo chechipiri anomirira huwandu hwezvinhu gumi, apa nzvimbo yokutanga inenge yakanorwa vara 0. Panokwidzwa nhamba kamwe nzvimbo yokutanga kuruboshwe inoshandurwa kuenda pana 1 kuti nhamba ichiva 11; izvi zvoreva kuti pava negumi nerimwe.
Huhombe wenzvimbo paMuravanegumi[chinja | edit source]
Chinzvimbo choga choga pamuravanegumi chine huhombe hwakasiyana nyangwe vara riri pazvinzvimbo izvi riri rakafanana. Huhombe uhwu hunomirirwa nekuradanuka kwa 10 nepawa rinokura zvichienda kuruboshwe. Somuenzaniso kana nhamba 3523 ichipenengurwa inonyorwa sezvizvi:
- .
Izvi zvinoreva kuti 3 ari panzvimbo yekutanga kurudyi anomirira huwandu hwechinhu chimwe. Mumwe 3 ari pachinzvimbo chechina kubva kurudyi anomirira huwandu hwezviuru zvitatu.
Nzvimbo dzenhamba idzi dzinopiwa mazita azvo sezvizvi:
- 101 inonzi Makumi, Tens ku English.
- 102 inonzi Mazana, Hundreds ku English.
- 103 inonzi Zviuru, Thousands ku English.
- 104 inonzi Makumi reZviuru, Ten Thousands ku English.
- 105 inonzi Zana reZviuru, Hundred Thousands ku English.
- 106 inonzi Miliyoni, Million ku English.
- 107 inonzi Makumi eMiliyoni, Tens of Millions ku English.
- 108 inonzi Mazana eMiliyoni, Million ku English.
Zvakafanira kuti tinoensane kuti marongerwo akaitwa mapawa agumi pamusoro, kana onyorwa senhamba anenge akarongeka achibva kurudyi kuenda kuruboshwe. Shoko rokuti zvibodzi rashaniswa kuturikira units rinobva kuchiKorekore; chibodzi rinoreva chimwe (1), pakuwanda konzi zvibodzi.
Tichitarisa chero ipi tsika inoshandisa hwaro -b, tinoona ine mavara ane huwandu b, uye nhamba
(Zvakakosha tionesane kuti anomirira kutevedzana pamarongerwo emavara, kwete tsamaniso)


text:
WASHINGTON —
Magweta emutungamiri wehurumende, uye vari mutungamiri weMDC, VaMorgan Tsvangirai, anonzi ari kupikisa mudare repamusoro mutongo wapihwa neChishanu nedare ramejasitireti wekukanzura rezenisi rakanga rapihwa VaTsvangirai kuti vachate nemudiwa wavo, Elizabeth Macheka.
Muchato uyu wakarongwa kuti uitwe neMugovera, uye vamwe vakuru vakuru vachange vari kumuchato uyu vanosanganisira mutungamiri wenyika, VaRobert Mugabe, mutungamiri weMalawi, Amai Joice Banda, mutungamiri weSwaziland, Mambo Mswati.
Magweta aVaTsvangirai anonzi ari kuda kuti dare repamusoro, iro rakarasa neChitatu chikumbiro chaMuzvare Locardia Karimakwenda chekuti muchato uyu usaenderere mberi, rishandise mutongo uyu kuitira kuti mutongo wedare repasi, wapihwa nemutongi wedare ramejasitireti, VaMunamato Mutevedzi, usaremekedzwe.
VaMutevedzi ndivo zvakare vakapa VaTsvangirai rezenisi rekuchata, avo vazorikanzura neChitatu.
Studio7 haina kukwanisa kutaura nerimwe remagweta aya, VaThabani Mpofu, kuti tinzwe kuti nyaya iyi yava papi.
Ukuwo rimwe remagweta aMuzvare Karimakwenda Tembo, Va Dumisani Mthombeni, havana kuwanikwa kuti tinzwewo divi ravo.
Asi MDC inotungamirwa naVaTsvangirai inoti iri kuenderera mberi nehurongwa hwemuchato uyu neMugovera.
Bato iri riri kukoka veruzhinji kuti vaende neMugovera kumabiko ekupemberera muchato uyu kuGlamis Stadium muHarare.
Vanoronga nezvemisangano muMDC, VaNelson Chamisa, vanoti hurongwa hwavo huri kuenderera mberi neMugovera.


text:
Moto
Moto (fire in English) ndicho chiitiko chinoonekwa kana gasi rinonzi oxygen richipfutidza chinhu chiri kubvira. Kuti kuonekwe moto panofanirwa kuva nezvitatu zvinoti: hujoto hwakafanira; oxygen; nechinhu chinobvira. Runambi kana rimi romoto rinosimuka kubva pari kubvira, rimi rine magasi anopisa.
Sase, sasaradzi, bari kana tsatsi (spark) apa kureva kubarika kwemoto kana zvimwe zvinobarika zvakadai semagetsi. Kuti moto usapise misha kana minda vanhu vanokura nzvimbo yakakomberedza misha zvoita kuti moto ukauya hauchapise dzimba kana mbesa. Maitiro aya anonzi kudzimurira kana kuvavira.
Runje (tinder, any light flammable material used to start a fire). -hatura (to catch fire).
Kurerutsa Mutauro[chinja | edit source]
- Kugoka moto kana kupara moto zvinoreva kunongera mazimbe achiri kupfuta kuti unotanga moto kune imwe nzvimbo.
- Kupfuta (to burn like a fire) kubvira semoto.
- Ifaniro yemoto kupisa: it is the property of fire to burn.
- Kutapidza (to light fire or lamp) zvinoreva kubatidza moto kana mwenje.
- Kubaritsa kana (spark or cause to spark) zvichireva kubarika Moto kubva muchoto, apo mabanzu emazimbe anosimuka kubva muchoto.


text:
Dudzirazivo raPythagoras
Muchidzidzo pimanyika, Dudzirazivo raPythagoras, itsazaniso yakanyorwa naPythagoras inotaura hukama huripo pakati pemativi matatu egonyonhatu yakarurama. Zvichinyorwa sehukuru hwenharaunda, dudzirazivo iri rinoyorwa sezvizvi:
Nharaunda yeskweya rine divi muzendami yakaenzana nekubatanidzwa kwenharaunda dzemaskweya maviri ane mativi ari pamakumbo maviri egonyonhatu yakarurama - (apa kuchirehwa makumbo anosangana pagonyo rakarurama).
Dudzirazivo iri rinonyorwa setsazaniso inotaura hukama pakati pehurefu hwemativi a, b and c, inonzi Tsazaniso yaPythagoras:
Apa c anomirira hurefu hwemuzendami, a na b vachimirira hurefu hwemakumbo maviri anosangana pagonyo rakarurama.
Dudzirazivo iri rakapiwa zita remurume wekuGreece anonzi Pythagoras anova ndiye anonzi akatanga kuwona hukama pakati pemativi egonyonhatu yakarurama. Asiwo kunonzi magodobori emasvomhu ekuBabylon akange achiziva zvohukama uhwu Pythagoras asati azviziva. Pari zvino hakuchina humbowo hunotsigira kuti vaBabylon vakanga vachiziva dudzirazivo raPythagoras kana kuti vakanga vamboshandisa ruzivo rwunotaurwa naPythagoras.
Mamwe manyorerwo[chinja | edit source]
Sekutaurwa kwamboitwa kana c achimirira hurefu hwemuzendami, a na b vachimirira hurefu hwemamwe mativi, dudzirazivo raPythagoras rinonyorwa setsazaniso yaPythagoras sezvizvi:
Kana hurefu hwemativi a na b huchizivikanwa, hurefu hwedivi c hunowanikwa sezvizvi:
Kana hurefu hwemuzendami c nerimwe divi (a kana b) huchizivikanwa, tinenge toti hurefu hwerimwe divi hunowanikwa netsazaniso idzi:
kana
Dudzirazivo raPythagoras rinopa hukama hwemativi egonyonhatu yakarurama nenzira yakareruka, zvokuti kana hurefu hwemativi maviri huchizivikanwa, hurefu hwedivi rechitatu hauchanetse kuwana. Nekumwe kutaura kunonongedza zviripo padudzirazivo, muzendami wakareba kudarika divi rimwe nerimwe asi muzendami mupfupi pane kubatanidzwa kwehurefu hwemativi maviri.
Humbowo hunotsigira[chinja | edit source]
Humbowo hwegonyonhatu dzakafanana
Humbowo huri pano hunoshandisa muzasedimbu uri pakati pemativi egonyonhatu dzakafanana, izvi zvichireva kuenzana kwerheshiyo dzemativi egonyonhatu dzakafanana, zvisinei kuti gonyonhatu idzi hadzina kuenzana.
Ngatiti ABC rive gonyonhatu yakarurama ine gonyo rakarurama pana C, sezviri kutaridzwa pamufananidzo. Ngatitarei mutsetse kubva pana C, uchinorurama pahwaro AB papoyindi H. Poyindi H inokamura muzendami c kuita zvikamu d na e. Gonyonhatu idzva ACH rakafanana negonyonhatu ABC nokuti dzose dzine gonyo re90o, uye dzine gonyo rakaenzana pana A. Izvi zvinoreva kuti gonyo rechitatu rakaenzana mugonyonhatu dziri mbiri, iri gonyo riri kudanwa kunzi θ pamufananidzo. Nenzira imwechete yemafungiro tinoona kuti gonyonhatu CBH rakafanana negonyonhatu ABC. Kufanana kwegonyonhatu idzi kunoreva kuti panokwanisa kunyorwa tsazaniso dzinotevera:
Tsazaniso rekutanga rinoenzanisa cosine dzemakonyo ane zita θ, tsazaniso rechipiri rinoenzanisa sine dzemakonyo.
Rheshiyo idzi dzinonyorwa sezvizvi:
Tichiwedzanisa tsazaniso mbiri idzi tinowana,
zvakanyorwa pamusoro kana zvarerutswa zvinopa dudzirazivo raPythagoras:


text:
Gorokodzwa
Pachinyorwa chino shoko rokuti gorokodzwa (theory in English) ringatsanangurwa sezvizvi:
- Bumbiro remashoko rinotsanangura mhando yechiitiko chakacherechedzwa nokuwongororwa nenyanzvi mubazi iroro rehunyanzvi.
- Bumbiro iri rinopa tsananguro richitsigirwa nemutemo pamwe nezvisumamunyati zvakanyorwa zvakapirwa kuruzhinji rwenyanzvi.
- Gorokodzwa rinobatanidza zvinhu zvakaonekwa panhambo dzakawanda mukucherechedza mhando yechiitiko. Kugamuchirwa kwaro kunozouya ramboedzwa pakawanda nehumbowo hutsva uye richigona kuona nokutaura zvinotarisirwa kuitika kana mhando yechiitiko ichi chaonekwa zvakare pane imwe nzvimbo, kana imwe nguva.
- Bumbiro iri rinopawo mashoko anodudza maitiro akashandiswa kuwongorora nokucherechedza mhando yechiitiko ichi.
- Gorokodzwa rinopa tsananguro dzinobata zvinodarika zvingatsanangurwa nemutemo pamwe nechisumamunyati. Nokudaro kugamuchirwa kwegorokodzwa kuri mberi pane mitemo kana chisumamunyati.
- Mune dzimwe nguva gorokodzwa rinogumisidza rogamuchirwa zvakanyanya, ratekeshera zvokuti rinopedzirira risisadanwe nezita iri - apa rinenge rave garoziva.
Gorokodzwa rinozivikanwa zvikuru ndiro Gorokodzwa reGunganidzo raNewton rinotura pamusoro pechiitiko chegunganidzo yemitumbi iri pamukaha wechadenga. KuEnglish kunonzi Newton's Theory of Gravitation kana kuti Newton's Law of Gravitation. Gorokodzwa iri rakaparurwa naIsaac Newton mugore ra1687.
Kupiwa kwezita[chinja | edit source]
Mukutaura kwemazuva ose, mashoko anotevera aya ane chekuita neruzivo uye nyanzvi
- Gorokodzwa (Decision. Result of discussion or examination) rinoreva chitsungo chakaitwa mushure mehurukuro uye wongororo yakaitwa nenyanzvi.
- Gorokodzi, magorokodzi kana gorokotera (1. Expert; 2. Knowledgeable person; 3. Person of vast knowledge) apa kureva chikwapuro kana nyanzvi - pano richiturikira theorist.
- Kugorokodza (to know thoroughly) apa kureva hunyanzvi hwekuziva zvakaperera pamusoro penhau iri kutaurwa nezvayo.
- Horokodzwa (1. Detailed information, 2. Exhaustive account) apa kureva hudonongodzwa hwenhau iri kutaurwa.
Saka zita rapiwa rokuti gorokodzwa richiturikira theory rinotodzana nemazwi ari pamusoro aya. Mune zvimwe zvinyorwa vanyori vanongoturikira vachiti thiyori.
Chinyorwa chino chichada kunhadziridzwa kuti chitaure nemazvo zviri kurehwa nemashoko


text:
Uronzanyika
Mazwi okuti Chironzo Chenyika kana Uronzanyika riri kushanda pano kuturikira chinonzi Geology kuEnglish chinova chidzidzo chezvemiutmbi iri muchadenga inosanganisira Pasirino ratigere. Chidzidzo ichi chinotarisa kuumbwa kwakaitwa mitumbi iyi, mabwe arimo uye nzira dzaakaumbwa nadzo - uye chinobatsira kune avo vanotsvaga pokuchera migodhi yesimbi nemafutarubwe.
Kurerutsa Mutauro[chinja | edit source]
Shoko rokuti chironzo (law) rinoreva mutemo. Shoko rokuti kuronza (to say, to tell, explain) rinoreva kuudza, kutaura kana kutsanangura. Saka tikati Uronzanyika zvinoreva kuti chidzidzo ichi chakaita somutemo unotaura, unotiudza pamwe nokutsanangura ruzivo rwakanangana nekuumbwa kwemutumbu wenyika. Shoko chairo richapfumbira harisati ranatsa kubuda pachena, parizvino shoko rokuti Uronzanyika rinodudzira zvimwechete nokuti duranyika.


text:
Gonyozhinji
Muchidzidzo chePimanyika, gonyozhinji (Polygon kuChirungu) chiumbwa chine mativi mazhinji; kubvira pamatatu zvichikwira. Mitsetse inobatana pamikwava inenge yakati twasa.
Kupihwa kwezita[chinja | edit source]
KuChirungu izwi rokuti "polygon" rinoreva chiumbwa chine mativi mazhinji uye gonyo zhinji. Shoko rinoti poly rinoreva many - kuwanda. Shoko rinoti "gon" rinobva pashoko rekuti gonia (Latin) rinoreva bend kana kuti ankle. Isu kuChiShona tichapa zita rokuti gonyozhinji kududzira shoko rokuti polygon. Zvichinge zvamira nenzira iyoyi hazvichanetsi kupa mazita eShona kuzviumbwa; tinenge toverenga kuti chiumbwa chine gonyo (mikwava) ngani kana kuti mativi mangani.
- Triangle ine mativi matatu inenge yonzi gonyonhatu.
- Quadrilateral ine mativi mana inenge yonzi gonyoina.
- Pentagon ine mativi mashanu inenge yonzi gonyoshanu.
- Decagon ine mativi gumi inenge yonzi gonyogumi, zvichingodaro.
Tichiri ipapo zvakafanira kuti tionesane kuti gonyozhinji rega-rega rakaumbwa riine mativi anoverengwa kuenzana nemagonyo ari mukati mechiumbwa ichocho.
Magonyo egonyozhinji[chinja | edit source]
gonyozhinji rega-rega rine mativi anoverengwa kuenzana nemikwava yarinaro. Mukwava wega-wega une magonyo ane chitsama. Magonyo anonyanya kuwongororwa ndeaya:
Magonyo emukati – Magonyo emukati egonyozhinji ine mativi n (n-gonyo) anohwerengedzwa kusvika (n − 2)180o. gonyozhinji ine mativi n inokwanisa kutariswa sokunge yakavakwa negonyonhatu n dzinosangana paGoko regonyozhinji. gonyo inotenderera pagoko yakakura 360o, kana kuti 180(2). Tikabvisa kukura kwegonyo riri pagoko kubva pakukura kwemagonyo ari mugonyonhatu dziripo "n", tinowana (n − 2)180o kukura kwemagonyo emukati, megonyozhinji. Poinsot ndiye akatanga kutsvakurudza nekunyora pamusoro pemagonyo emukati egonyozhinji.
Makonyo ekunze - aya magonyo anohwerengedzwa kuita 360k, apa k anenge ari nhamba yakazvikwanira (interger).
Mipanda yeGonyozhinji[chinja | edit source]
Kune gonyozhinji rinenge rine mativi akaenzana uye mikwava yakaenzana; irori rine kuchenzana kwemativi nemagonyo ndiro rinonzi gonyozhiji remachenzano - (regular polygon). Kunoitawo gonyozhinji rine mativi kana magonyo asina kuenzana; irori risina kuchenzana kwemativi nemagonyo ndiro rinonzi gonyozhinji risakachenzana - irregular polygon.


text:
WASHINGTON —
Sangano remubatanidzwa wemasangano akazvimirira, reNANGO, rinoti rine hurongwa hwekugara pasi nemukuru wemapurisa, VaAugustine Chihuri, kuitira kuti vakurukure kwarinoti kushungurudzwa kwenhengo dzaro nemapurisa.
Mukuru weNANGO, VaCephas Zinhumwe, vati neChina vakaedza kusangana naVaChihuri kuti vasvitse nhunha dzavo, asi VaChihuri vakati vakanga vakabatikana.
Danho riri kutorwa neNANGO rinotevera kusungwa kwenhengo dzeCounselling Services Unit nhatu nemusi weMuvhuro muHarare dzichipomerwa mhosva yekuchengeta zvinhu zvisingabvumidzwi uye kunyora nyora midhuri muguta reBulawayo.
Nhengo nhatu idzi, idzo dziri kuramba mhosva yadziri kupomerwa, dzakazobvisiswa mari yechibatiso neChina kuti dzikwanise kutongwa dzichibva kudzimba.
Masangano ekodzero dzevanhu akawanda, kusanganisira reHuman Rights Watch, ari kushoropodza maitiro emapurisa aya.
Mugwaro raburitswa nesangano iri, Human Rights Watch yati kusungwa kwenhengo dzesangano iri kunosimudza kutya kwezvingangoitika mberi apo nyika yatarisana nesarudzo.
Muzinda weAmerica muHarare neChina wakashoropodzawo kupinda kwemapurisa mumahofisi esangano reCounselling Services Unit nemusi weMuvhuro.
Muzinda uyu unoti sangano iri rakanyoreswa zviri pamutemo richibatsira vanenge vashungurudzwa, zvisineyi nekuti ndeve bato ripi.


text:
HARARE —
Dare repamusoro rarasa neChitatu chikumbiro chakasvitswa kudare iri naMuzvare Locadia Karimatsenga Tembo chekuti muchato wemutungamiri wehurumende, VaMorgan Tsvangirai, na Muzvare Elizabeth Macheka, uyo uri kuda kuitwa neMugovera, umiswe.
Vachitura mutongo wavo, mutongi wedare repamusoro, Amai Antonia Guvava, vati havawone chikonzero chekuti muchato waVaTsvangirai naMuzvare Macheka usaenderere mberi neMugovera.
Amai Guvava vati pane gakava riripo rekuti Muzvare Karimatsenga Tembo vakaroorwa zvechokwadi here kana kuti kwete naVa Tsvangirai gore rapera. Muzvare Karimatsenga Tembo vanoti vakaroorwa zviri pamurawu wechivanhu, asi Va Tsvangirai vanoti vakabhadhara mari yekuvakanganisa chete, kana kuti damage, mushure mekunge Muzvare Karimatsenga Tembo vaita pamuviri paVaTsvangirai apo pavanoti pakabva pave nemwedzi minomwe nechidimbu.
Kunyange hazvo Muzvare Karimatsenga Tembo vakaunza kudare DVD rezvinonzi zvakaitika pavanoti vakaroorwa naVa Tsvangirai muna Mbudzi gore rapera, Amai Guvava vati havakwanise kushandisa humbowo uhwu sezvo vachiti zvinonetsa kuti dare ritambire DVD iri sehumbowo.
Vatiwo dare ravo harina masimba ekumisa kuroorwa kwemunhu sezvo pane mutemo wakadzikwa unocherechedza mamejasitiriti sevanhu vanobata nyaya idzi.
Amai Guvava vati chitsvambe chave kudare reparamende kuti rivandudze mitemo ine chekuita nekuroorana sezvo vachiti kuroorana kusina kunyoreswa hakucherechedzwe pamutemo.
Mutongi wedare ati Muzvare Karimakatsenga Tembo vane mukana wekuenda kuna mejasitiriti akapa VaTsvangirai mvumo yekuenderera mberi nemuchato wavo kuti vanopa zvikonzero zvingaite kuti muchato uyu umiswe.
Rimwe remagweta aVaTsvangirai, Va Innocent Chagonda, vati muchato wemutungamiri wehurumende uchaenderera mberi neMugovera.
Asi rimwe remagweta aMuzvare Karimatsenga Tembo, Va Everson Samukange, vati vachaenda kudare ramejasitiriti kuti vanokumbira dare iri kuti rikanzure mvumo yarakapa Va Tsvangirai kuitira kuti muchato uyu usaenderere mberi.
Muchato waVaTsvangirai naMuzvare Macheka wakatarisirwa kuitwa pa Raintree ku Umwinsdale muHarare.
Vamwe vevanhu vakakokwa kumuchato uyu vanosanganisira mutungamiri wenyika, VaRobert Mugabe, mutungamiri weBotswana, Va Ian Khama, pamwe nemutungamiri weMalawi, Amai Joice Banda.


text:
Mwari ariko here? Kune umbowo here unoratidza kuti ariko Mwari?
Mubvunzo: Mwari ariko here? Kune umbowo here unoratidza kuti ariko Mwari?
Mhinduro: Hatikwanisi kuratidza kuti Mwari ariko here kana kuti haako here. Bhaibheri rinoti tinofanira kuva nekutenda kuti Mwari ariko. “Uye pasina kutenda hazvibviri kufadza Mwari, nokuti ani naani anouya kwaari anofanira kutenda kuti ariko uye kuti anopa vanomutsvaka nomwoyo wose mubayiro wavo” (VaHebheru 11:6). Dai Mwari aida hake, Aingoerekana aoneka kuti nyika yose ibvume kuti ariko. Asi kudai aizoita izvozvo, kutenda kwaizoshaya basa. “Ipapo Jesu akati kwaari, “Nokuda kwokuti wandiona, zvino watenda; vakaropafadzwa avo vasina kuona asi vakatenda” (Johani 20:29).
Asi izvi hazvirevi kuti hakuna uchapupu hunoratidza kuti Mwari ariko. Bhaibheri rinoti “Matenga anotaura kubwinya kwaMwari; matenga anoparidza mabasa amaoko ake. Zuva nezuva anotaura; usiku nousiku anoratidza zivo. Hakuna mutauro kana rurimi kusinganzwiki inzwi ravo. Inzwi razvo rinosvika panyika yose, mashoko azvo kumagumo apasi” (Mapisarema 19:1-4). Tichitarisa nyeredzi, kunzwisisa kukura nekushamisa kwezviri muchadenga, kunyatsocherechedza kunaka kwezvisikwa zvepasi, kuona kunaka kwezuva kana rava kudoka—zvose izvi zvinoratidza kuti kuna Mwari Musiki. Kana tisiri kugutsikana nazvo, tinoona uchapupu hwokuti kuna Mwari mumwoyo yedu. Muparidzi 3:11 inotiudza kuti “ . . . Akaisawo zvisingaperi mumwoyo yavanhu.” Nechepasi pemwoyo tinoziva kuti upenyu uhu handihwo hwega huriko uye kuti kune mumwe munhu mukuru kwatiri. Tingangoramba hedu tichiti tinoda kutanga tamuona nemeso edu, asi chokwadi ndechekuti Mwari ariko, tichida tisingadi. Zvisinei, Bhaibheri rinonyevera richiti vamwe vacharamba kuti Mwari ariko: “Benzi rinoti mumwoyo maro, “Hakuna Mwari.” (Mapisarema 14:1) Sezvo ruzhinji rwevanhu kubva pasi chigare, vanobva kwese kwese, vane mararamiro akasiyana-siyana, vanogara munyika dzepasi pose vachidavira kuti kuna Mwari, pane chimwe chinhu (kana kuti mumwe munhu) anoita kuti vadavire izvozvo.
Kuwedzera pauchapupu huri muBhaibheri hwokuti Mwari ariko, kune umwewo uchapupu. Kutanga, pane uchapupu hweOntology. Pfungwa iyi inoti Mwari ariko zvichibva pane zvakati wandei. Inotanga nekutsanangura Mwari ichiti “munhu ane masimba ekuti hapana mumwe anomudarika.” Saka zvinobva zvanzi kudavira kuti ariko kuri nani pane kudavira kuti haako, saka munhu ane simba rakadaro ariko zvechokwadi. Dai Mwari asiko, zvaisaita musoro kuti anzi ndiye samasimba iye asingararame, izvi zvaitopikisana netsanangudzo yekuti Mwari ndiani yataurwa.
Chechipiri, pane uchapupu hweTeleology. Uchapupu uhu hunoti sezvo zvinhu zviri muchadenga nepanyika zvichiratidza kuti zvakagadzirwa nenyanzvi, saka pane Nyanzvi yacho yakazvigadzira ine simba rinodarika redu vanhu. Semuenzaniso, kudai Nyika yatinogara iyi yanga iri pedyo kana kuti kure nezuva nemakiromita mazana mashoma, hapana chinhu chingadai chichirarama panyika pano. Dai zvinhu zviri panyika pano zvakadai sesimbi nemhepo zvanga zvakangoti siyanei nezvazviri, kanhu kese kapenyu pasi pano kaibva kafa. Mukana wekuti puroteni rimwe chete rizvigadzire roga i1 mu10 243, zvichireva kuti 10 anoteverwa nemazero 243. Sero rimwe chete rine mapuroteni anosvika mamiriyoni.
Chechitatu, pane uchapupu hwekuti Mwari ariko hunonzi Cosmology. Uchapupu uhu hunoti chiitiko chese chine chinochikonzera. Nyika ino nezvese zviri muchadenga chiitiko. Pane chakakonzera kuti zvivepo. Zvinoreva kuti pane chinhu “chakagara chiripo” chakaita kuti zvimwe zvinhu zvose zvizovepo. Chinhu ichocho “chakagara chiripo” ndicho Mwari.
Chechina, pane uchapupu hwetsika nemagariro. Kubvira makare-kare, vanhu vave vaine mitemo yavanotevedza. Munhu ega ega anoziva zvakanaka nezvakaipa. Hapana nyika ine vanhu vanofarira kuuraya, kureva nhema, kuba, uye unzenza. Ndiani akaudza vanhu kuti zvinhu izvi zvakaipa kana asiri Mwari?
Pasinei neuchapupu hwese uhu, Bhaibheri rinotiudza kuti vanhu vacharamba uchapupu huri pachena uhu nezvaMwari vachibvuma zvenhema. VaRoma 1:25 inoti “Vakatsinhanisa zvokwadi yaMwari nenhema, vakanamata uye vakashumira zvisikwa panzvimbo yoMusiki, iye anokudzwa nokusingaperi. Ameni.” Bhaibheri rinotaura zvekare kuti vanhu havana chingavatadzise kubvuma kuti Mwari ariko: “Nokuti kubvira pakusikwa kwenyika izvo zvisingaonekwi zvaMwari, iro simba rake rinogara nokusingaperi nouMwari hwake, zvakanyatsoonekwa kwazvo, zvichizivikanwa kubva pazvinhu zvakaitwa, kuitira kuti vanhu varege kuva nepembedzo” (VaRoma 1:20).
Vanhu vanoti hakuna Mwari nokuti ndizvo zvinotaurwa nevanhu ‘vesayenzi’ kana kuti vanoti ‘hapana uchapupu.’ Chokwadi ndechekuti vanoziva kuti vakabvuma kuti ariko, vanofanira kumuteerera vokumbira ruregerero kubva kwaAri (VaRoma 3:23, 6:23). Kana Mwari ariko, zviito zvedu zvinofanira kuenderana nezvaAnoda. Kana kusina Mwari tinokwanisa kungoita zvatada tisingatye kuti Mwari achatitonga. Ndokusaka vaya vanoramba kuti kuna Mwari vachidavira kuti zvinhu zvakaita zvokushanduka—vanodavira izvozvo pane kudavira kuti kuna Mwari Musiki. Mwari ariko uye munhu wose anozviziva. Kuedza nesimba kunoitwa nevamwe kutsanangura kuti hakuna Mwari, kunotoratidza kuti saka ariko.
Tinoziva sei kuti Mwari ariko? SevaKristu, tinoziva kuti Mwari ariko nokuti tinotaura Naye zuva nezuva. Hatimunzwi nenzeve dzedu achinyatsotaura nesu, asi tinonzwa kuti aripo, tinooona achititungamirira, tinoziva rudo rwake, tinoda kunzwirwa nyasha Naye. Pane zviitiko zvemuupenyu hwedu zvisinganzwisisike tikasatoti ndiMwari. Mwari akatiponesa nenzira inoshamisa uye akachinja upenyu hwedu zvekuti tinongonzwa tichida kumurumbidza. Pauchapupu hwese hwataurwa, hapana hunokwanisa kunyengetedza munhu kuti abvume zvinhu izvi zvingori pachena. Pakupedzisira mumwe nomumwe anofanira kutenda kuti Mwari ariko (VaHebheru 11:6). Kutenda muna Mwari hakusi kungoita mawiramombe, asi kuti kufamba uchipinda muimba ine chiedza chakajeka munenge muine vanhu vazhinji nechekare.
Dzokera kupeji yekutanga yemutauro weShona
Mwari ariko here? Kune umbowo here unoratidza kuti ariko Mwari?


text:
South America
South America ziwumbe riri kuChamhembe kweNorth America uye chikamu cheziendanakuenda redunhu rinonzi America. KuMadokero kwaro kune gungwa rePacific, kuMaodzanyemba nekuMabvazuva kune gungwa reAtlantic. North America neCaribbean Sea dziri kuMaodzanyemba kwakadziva kuMadokero. Ziwumbe iri rine nyika gumi nembiri dzinozvitonga dzinosanganisira —Argentina, Bolivia, Brazil, Chile, Colombia, Ecuador, Guyana, Paraguay, Peru, Suriname, Uruguay, neVenezuela— kunoitawo French Guiana, inotongwa neFrance.
South America ine nharaunda yakakura 17,840,000 square kilometers (6,890,000 sq mi) nehugari hwevanhu vanosvika 371,090,000 zvichitevedza kuverengwa mugore 2005. Pakukura kwenharaunda South America ndiyo yechina ichitevedza Asia, Africa, neNorth America, uye ndiwo yechishanu pakuwanda kwevanhu ichitevera Asia, Africa, Europe, and North America.
Zita rekuti America rakapiwa nevarume vanoti Martin Waldseemüller naMatthias Ringmann, vachitora zita remurume ainzi Amerigo Vespucci anova ndiye akatanga kutaura kuvanhu vaibva kuEurope kuti nzvimbo iyi haisi India asi raitova rimwe dunhu ravaisaziva.


text:
Dindingwe
Dindingwe (cheetah in English) imhuka yemusango iri mumhuri yekatsi uye ichiwanikwa muziwumbe reAfrica neAsia. Dindingwe ndiyo yoga katsi yesango ine nzwara dzisingadzokere mukati; nokudaro haikwanise kukwira miti yakareba yakamira mutwi kuenda mudenga. Dindingwe rinodheera mapazi ari zasi kwemiti. Hakuna mhuka inomhanya nespidhi unodarika dindingwe; inokwanisa kusvika 110-120km/hr pachinhambwe chidiki chingaita 500m. Dindingwe rinokwanisa kufangura kubva 0-100 km/hr panguva inoita 3 sekondi.
Contents
Chimiro[chinja | edit source]
Dindingwe rine dundundu rakadzika uye chiuno chitete. Dindingwe rakura rine huremu hunoita 35-72kg; rinoreba 110-150cm kubva kumusoro kusvika kubesu. Kana richipimwa kureba pamapendekete rinoreba 66-94cm; muskwe unoreba 60-84cm.
Kuberekana[chinja | edit source]
Nzvari dzinoyaruka dzava pamwedzi makumi maviri kuvika makumi maviri ana mana (20-24); hono dzinoyaruka dzasvitsa mwedzi gumi nemiviri (12). Asi ingwe hadzinyanye kutandana dzisati dzasvitsa makore matattu (3); uye kushumira kunoitika chero nguva yegore. Nzvari dzinotsvaka chero ripi dindingwe gono.
Nzvari dzinotakura pamuviri mazuva 90-99 dzichizvara vana vatatu kusvika vashanu. vana ava vane huremu 150-300gram panguva yokuzvarwa. Dindingwe rinozvarwa riiine mavara aro. Vana vanosiyana naamai pamwedzi 13-20 yekuzvarwa. Nzvari dzinoda kugara dzoga dzisingasangane nedzimwe kunze kwenguva iyo dzinenge dziri kurera vana vadzo. Panguva iyi ndipo panodzidziswa mwana weingwe zvinhi zvizhinji zvinosanganisira kuvhima.
Kuvhima[chinja | edit source]
Dindingwe rinodya nyama richivhima kunyanya mhuka ndiki dzine huremu huri pasi pe 40kg. Rinonyanya kutanda mhembwe nemhara. Kana ingwe dzichinge dzavhima dzakawanda dzinotanda ngongoni nembizi zvakare. Handa dzomusango netsuro ndidzo dzimwe mhuka dzinovhimiwa nedindingwe.
Dindingwe rinovhima richironda charaona kwete kutevera hwema. Rinonyangira kusvika 10-30m rotanga kudzinganisa mhuka. Kazhinji-zhinji mhuka inenge yabatwa munguva iri pasi pe minute rimwe. Richinge yakudinka kubata mhuka munguva iyoyi dindingwe rinokasira kurasa moyo. Pachinguva chidiki charinenge radzinganisa mhuka, muviri wedindingwe unenge wopisa zvakanyanya.
Tsika[chinja | edit source]
Tsumo - "Dindingwe rinonakwa richakweva rimwe asi kana iro rokwehwa roti mavara azara ivhu".
Mukonowengwe izita remhuri dziri muZimbabwe rekuzvirumbidza
Madzishe kare vaishongedzwa nedehwe redindingwe kuratidza hukuru nehumhare hwavo.
Mazita emhuri[chinja | edit source]
Kune mazita emhuri ane chekuita nedindingwe. Mamwe ndiwo anoti: Mukonowengwe, Mutambanengwe, Ngwerume.


text:
WASHINGTON —
Bato reMDC inotungamirirwa naVaMorgan Tsvangirai rinoti vanhu vasingazivikanwi vari kumwaya mumaguta nemaruwa akawanda zvinyorwa zvine ruvara rwutsvuku uye zvine chidhindo chebato iri, zvine mashoko ari kukurudzira VaTsvangirai kuti vasiyane netsika yekuisa vachamirira bato iri musarudzo vasina kusarudzwa nevanhu.
Mutauriri weMDC T, VaDouglas Mwonzora, vati bato ravo rinofungidzira kuti aya mabasa evasori pamwe neZanu PF ekuda kusvibisa mutungamiri wavo pamberi pesarudzo, uye vachakurudzira nhengo dzavo kuti dzisateerera zviri pazvinyorwa izvi.
VaMowonzora vati mapepa aya akakandwa mumaguta anoti Mutare, kuManicakand, Harare, Gweru, kuMidlands neBulawayo uye vari kutarisira kuti achakandwa mumatunhu akawanda munyika senzira yekukonzera nyonganyonga mubato ravo.
MDC T iri kutarisirwa kuita sarudzo mwedzi uno dzekutsvaga vachakwikwidza musarudzo dzegore rinouya, asi paine nzira yekutanga pawonekwa kana vamiriri varipo iye zvino vachiri kudiwa nevanhu. Maitiro aya anonzi haasi kufadza vamwe mubato iri, avo vari kuzviona senzira yekudzivirira vamwe vari pazvigaro.
Asi VaTsvangirai svondo rapera vakakurudzira vatsigiri vavo kuti vasambunyikidza vanhu nekuisa vachamirira bato musarudzo ivo vasina kusarudzwa neveruzhinji.
VaMwonzora vaudza Studio7 kuti chidhindo chiri pamapepa aya ndechenhando izvo zvaita kuti varambe kuti zvingadai zviri kuitwa nevari kugunun’una mubato ravo.


text:
WASHINGTON —
Makata ari kukwirwa nechirongwa chekunyorwa kwebumbiro remitemo idzva anenge ari kuramba achikura zvichitevera rimwe danho ratorwa nechimwe chizvarwa cheZimbabwe, VaDanny Musukuma, rekukwira kumatare vachida kuti vamise komiti iri kutungamira hurongwa uhwu yeCOPAC kuendesa gwaro rebumbiro kuparamende kana richinge rapera kunyorwa.
Mumagwaro avo asvitswa kudare repamusoro, VaMusukuma vanoda zvakare kuti dare rimanikidze COPAC kuita zvakare musangano weSecond AIl Stakeholders Conference, vachiti wakaitwa mwedzi wapera hauna kufambiswa zvakanaka, sezvo vanhu vakanzi vapindure zvinhu zvavasingazivi nezvazvo.
Vadomwa nemazita avo mumagwaro asvitswa kudare repamusoro aya masachigaro ose eCOPAC ari matatu anoti VaDouglas Mwonzora veMDC T, VaPual Mangwana veZanu PF, pamwe naVaEdward Mkhosi veMDC N. Vamwe vadomwa vari mukomiti iri kukokera hurongwa uhwu yeManagement Committee
, asi zvinonzi vasiya gurukota rezvemitemo, VaEric Matinenga.
Aka hakasi kekutanga VaMusukuma vachiendesa COPAC kumatare edzimhosva.
Muna Gumiguru vakaendesa komiti iyi zvakare kumatare vachida kumisa musangano weSecond All Stakeholders Conference.
VaMwonzora vaudza Studio7 kuti VaMusukuma vakarerekera kubato reZanu PF uye vari kushandiswa nevamwe muZanu PF vari kuda kumisa chirongwa chekunyorwa kwebumbiro idzva remitemo.
Hatina kukwanisa kunzwa kubva kuna ivo VaMusukuma panyaya iyi, asi vanomirira Zanu PF muCOPAC, VaMangwana, vati havana ruzivo rwekuti VaMusukuma inhengo yebato ravo, uye mashoko ekuti VaMusukuma vari kushandiswa nevamwe muZanu PF.
Zvichakadaro, musangano wekomiti duku yemanagement committee
watadza kuitwa neMuvhuro uye unonzi wavakuitwa nemusi weChitatu mushure mekunge vamwe vevari mukomiti iyi vati vakabatikana.
Vanga vaungana vanonzi havana kusvitsa koramu inodiwa kuti musangano uenderere mberi.
Kakomiti aka kakaumbwa kuti kagadzirise makakatanwa akabuda pakuongorora gwaro rezvakabuda kumusangano weSecond All Stakeholders Conference.


text:
Gomo
Makomo (mountains) inzvimbo yakawumbika ichikwira kuenda mudenga iyo yakatenderedwa nenzvimbo dzakaderera. Makomo akakwira kuenda mudenga zvakanyanya muZimbabwe ndiro Gomo reNyangani.
Chinwara (Small hill; with good soil) zvichireva chikomo. Zvichida vamwe vangati chimwara??
Gangarahwe (stony hill) zvichireva gomo rine matombo.
Jinga reGomo zvinoreva nzvimbo iri muzasi uye pedyo negomo (Foot of hill). Mbira nengururu dzinogara mujinga remakomo.
Dinhidza (Depression in even contour of a hill) zvinoreva nzvimbo yakaderera ichitiva kuita nhika iri pabarambanda regomo.
Barambanda kana banda (sloping side of hill) zvinoreva muteremuko wegomo - iri pshoko ringagona kushandiswa kuturikira inonzi profile kana topography kuEnglish.
Nhukira kana nhurikwa (highest point on rock or mountain, summit, peak) Kureva nzvimbo iri pamusoro-soro pegomo.
- Urungubwe (anything round and spherical e.g. the bare and round topped granite hilltops).
Tsika[chinja | edit source]
- Kudada kwavari mugomo kukumbira vari pasi mapfihwa.
- Chikomo chiremera kune vari kure, vari pedo vanotamba nacho.
- Rega kuswedera pajinga pangu: do not come near me.
Mazita emhuri ane chekuita negomo anosanganisira: Gomo, Negomo.


text:
WASHINGTON —
Vamiriri vemapato matatu ari muhurumende vari kusangana neChitatu kuti vatange basa ravakapihwa nevakuru vavo muhurumende.
Vatatu ava makurukota anoti gurukota rezvemari reMDC T, Va Tendai Biti, gurukota rezvemitemo reZanu PF, VaPatrick Chinamasa, uye gurukota rezvekubatana kwematunhu pasi rose reMDC-N, Amai Priscilla Misihairambi-Mushonga.
Makurukota aya, pamwe nemasachigaro matatu eCOPAC anoumba komiti diki yemanagement committee
, iyo yakakomekedzwa kuti iongorore makakatanwa avepo zvichibva mugwaro rezvakabuda kumusangano weSecond All Stakeholders Conference.
Gurukota rezvebumbiro remitemo nemabasa eparamende, VaEric Matinenga, avo vari kutungamira hurongwa uhwu vaudza Studio 7 kuti vanotarisira kuti komiti iyi ichakwanisa kugadzirisa gakava rakabuda mushure memusangano uyu.
Panga pava nemashoko ekuti bato raVaNcube riri kuramwa kupinda mukomiti iyi.
Asi mutauriri waro, VaNhlanhla Dube, vati National Standing Committee yebato ravo yasangana muHarare ikabuda nechisungo chekuti bato ravo ripinde mukakomiti aka kuitira kuti bumbiro remitemo rikasike kupedzwa kuitira kuti rivhoterwe pareferendamu.
Studio7 haina kukwanisa kunzwa divi reZanu PF sezvo vamiriri varo muhurongwa uhu vange vari mumisangano yekuronga musangano wepagore webato iri.


text:
Chikwatamabwe
Muchidzidzo cheTaranyika chikwatamabwe (Volcano) inzvimbo inotubuka mabwe achikwata kubva pasi pevhu. Mabwe aya anobuda achipisa samare achiyerera pasi nokudaukira mudenga paanenge okwata. Chikwatamabwe chinokanda madota mudenga nokupwititsa chiutsi chakawanda chinosimuka kusvika pahukwidza hunobhururuka ndege.
Mugore ra 2010 chikwatamabawe chiri kuIceland chakapwititsa chiutsi chakavharisa nhandare dzendege kuEurope vachityira njodzi kundege kana dzobhururuka mudenga. Madota akakandwa nechikwatamabwe ichi akaonekwa kuziwumbe reEurope achibva kuchitsuwa chinonzi Iceland. Mugore ra2011 vana mazvikokota vane chifundidziro chokuti chikwatamabwe chichatubukazve chichikanda dota mudenga, nekuyeredza mabota emabwe anopisa.
Nekumwe kutaura chiitiko ichi chinodanwa kunzi tyakamabwe; izwi rokuti tyaka rinoshandiswa kuChiKaranga richireva kukwata. Kuno kuAfrica kune chikwatamabwe kuDRC pagomo rinonzi Nyamuragira.
Nhoroondo[chinja | edit source]
Shoko reEnglish rokuti "Volcano" rakatanga kutaurwa neVaRoma kuItaly pakaitika chikwatamabwe paGomo reEtna. VaRoma panguva iyi vaitenda kuna mwari wemoto aidanwa kunzi Vulcan. Saka pakaita chikwatamabwe paGomo reEtna vakafunga kuti ndiye Vulcan ari kutaridza hasha dzake. Zita raVulcan rakabva ratumidza kuchiitiko ichi vachitaura neLatin kuti "Vulcanus". Kuzoti "volcano" kwave kusandurudza kuenda kuEnglish - zita iri rakabva rabata nazvino ndiro rinoshandiswa kunyangwe zvazvo ruzivo rwawedzera vanhu vave kuziva kuti chikwatamambwe hachineyi naVulcan.
Vakare vakatumidza maererano nemaonero nemafungiro avo panguva iyoyo. Isu nhasi tinowona chitiko ichi kuri kukwata kwemambwe saka pano panzi chikwatamabwe. Chikwatamabwe chinonzi ikirunga mururimi rweKirundu rwunotaurwa kuBurundi; zvingadaro kuti shoko rokuti chirunga reShona rinoreva icho chikwatamabwe nokuti kune mazwi eChiSHona mazhinji akafanana neKirundu.
Kundengenyeka kwenyika[chinja | edit source]
Ichi chiitiko chekuti nyika inondengenyeka ichizunguzika pasi pachifamba.
Nyika yatigere yakawumbwa nehwendefa dzemabwe dzakawarikwa dzichivhara matunhu Pasirose. Hwendefa idzi dzine mitswe nehwangwadza pakati padzo. Hwendefa idzi dzigere pamusoro pemabwe anokwata nekupisa. Hujoto hunosiyana munzvimbo dziri pamatunhu akasiyana; nokudaro hwendefa idzi dzinotambanuka kana hujoto hwakwira nokudzoka kana hwaderera. Mukufamba uku imwe nguva dzinokwesherana dzichitsvedza zviri nyore; imwe nguva dzinokochekerana dzoita mangange poshaya hwendefa inofamba.
Zvadai fosi inosunda hwendefa idzi inoramba ichikwira padzinenge dzakarumana kudaro. Panozosvikwa nguva yekuti nzvimbo dzakabatana hadzichagona dzakurirwa nefosi iri kusunda. Ipapo hwendefa dzinopfutunuka dzotsukunyuka dzichibandana, kupetana nokukonzera kundengenyeka kwenyika. Panguva imwe cheteyo mabwe akanyauka ari pasi pehwendefa idzi anokwanisa kusimuka achiwana mukana wazaruka pamitswe inenge yawedzera kushama. Mabota emabwe aya anozotubuka panyika achive chikwatamabwe.


text:
Mufaro Unobva Pakupa Vamwe Zvipo
“Kupa kune mufaro mukuru kupfuura kugamuchira.”—MABASA 20:35.
Chinoita kuti vamwe vapemberere Krisimasi.
Sezvakataurwa naJesu, kupa kunoita kuti anopa wacho neanopiwa vose vafare. Vakawanda vanoda kufara saizvozvo saka vanofunga kuti kupanana zvipo ndechimwe chezvinhu zvinokosha chaizvo paKrisimasi. Somuenzaniso, gore rapera zvoupfumi pazvakanga zvakaoma chaizvo, imwe ongororo yakaitwa kuIreland yakaratidza kuti mhuri yoga yoga yaitarisira kushandisa mari inenge US$660 pakutenga zvipo zveKrisimasi.
Sei vachitadza kubudirira?
Vakawanda vanofunga kuti kupanana zvipo paKrisimasi kunotoita kuti munhu anetseke pane kuti afare. Sei zvakadaro? Vakawanda vanoguma vava kuda kutenga zvipo zvavasingakwanisi. Vazhinji vanopedzisira vava kufinhwa nokutenga sezvo vakawanda vachienda kunotenga zvipo panguva iyi, zvoita kuti pave nemitsetse yakareba yevanoda kutenga.
Ndezvipi zvinotaurwa neBhaibheri zvingabatsira?
Jesu akati: “Garai muchipa.” * (Ruka 6:38) Haana kuti panofanira kungova nenguva imwe chete pagore yokupanana zvipo. Asi akakurudzira vateveri vake kuti vagare vachipa zvipo chero panguva yavanenge vangoda muupenyu hwavo.
“Mumwe nomumwe ngaaite sezvaakasarudza kuita mumwoyo make, asinganyunyuti kana achigombedzerwa, nokuti Mwari anoda munhu anopa achifara.” (2 VaKorinde 9:7) Rimwe bhuku rinotsanangura Bhaibheri rinoti zano raPauro pano rinoreva kuti “hapana anofanira kupa ‘achigombedzerwa,’ kana kuti achinzwa kuti anomanikidzwa kuti adaro.” “Munhu anopa achifara” haanzwi achimanikidzwa kupa mumwe munhu chipo panguva yakanyatsosarudzwa sezvinowanzoitwa paKrisimasi.
“Kana mwoyo unoda uripo pakutanga, zvinogamuchirika kwazvo maererano nezvine munhu, kwete maererano nezvisina munhu.” (2 VaKorinde 8:12) Mwari haadi kuti vaKristu vapedzisire vava nechikwereti vachida kutenga zvipo zvinodhura. Asi kana munhu akapa ‘maererano nezvaanazvo,’ zvipo zvake hazvingonzi zvakanaka chete asi zvinotonzi “zvinogamuchirika kwazvo” kuna Mwari. Pfungwa iyi inozorodza chaizvo nokuti yakasiyana nezvinotaurwa nevanotengesa panguva yemazororo zvokuti unogona hako kutenga nechikwereti wozobhadhara.
^ ndima 8 Mamwe maBhaibheri anongoti: “Ipai.” Asi mumutauro wechiGiriki wepakutanga, shoko racho rechiito rinoreva chinhu chinogara chichiitwa. Kuti ibudise zvizere pfungwa yeshoko rakashandiswa naJesu, Shanduro yeNyika Itsva inoshandura mashoko acho ichiti “garai muchipa.”


text:
Ndaishanda parestaurant kuMidrand ndiri waiter hangu and there was murume aiuya everyday but ndainge ndisingazive zita rake.
Aiyita kunge munhu anoshandira around nekuti aiwuya akapfeka worksuit achibva kubasa, ndaingoona munhu achinwa energy drink achiputa fodya. Mumwe musi ndakamuona asati apinda ndikabva ndangomutarisa zvekuti akatanga kuzvitarisa iye achifunga kuti maybe there was something wrong naye. Paakapinda this time akaudza manager wangu kuti aida kuti ndimusevhe inini. Ndakaenda kwaari ndokuti sorry sir but shift yangu yatopera ndichakupai munhu anokubatsirai.
Akabva ati ndaguta saka I will wait for you ndikuperekedze kumba somehow ndakati yes semunhu wandaiwona almost everyday.We walked back kumba kwangu just down the block from kubasa kwangu. Takapinda mukaBachelor flat yangu iye ndokubva amira pamberi pangu akabvisa jacket rake ndokubva abvisa clip yandainge ndaisa mubvudzi mangu ndokubva rayerera kumusana kwangu, he said ndakanaka with bvudzi rangu risina kusungwa ndikati I work in a restaurant ndinofanirwa kurisunga.Akabva andikisa and ndakamukisawo back.
Ndakabvunza kuti anonzi ani zvikanzi mazita haana basa, ndakakiswa ndikanzwa kumerera muviri wese ndikabva ndaisa maoko angu around mashoulders ake iye ndokubva anyatsobata magaro angu achindidhonzera kwari. Ndakapfugama pasi ndikamuvhura zip ndichiburitsa mboro yake ndikabva ndaiyisa mumuromo ndakainanzva zvekuti ndakanzwa munhu achichemerera nekunakirwa. Ndakasimuka akabva andikisa akadzikisa jean kusvika pamabvi ndokubvisa bra rangu akabva andigarisa paedge yebed ndokupfugama achienda pakati pemakumbo, akandikisa kisa zvidya achikwidza kusvika pabeche rangu. Akatanga kundidya matinji achiisa rurimi rwake mubeche kukabva ndatota plus ndaibva ndanzwa kuda kusvirwa.
Haana kumirira ipapo akaenda kumazamu nekuminyatso yainge yaoma kare achindikisa kusvika pamuromo I could taste juice yebeche rangu pamalips ake. Akaisa zimboro rake mubeche rangu slowly ndchibva ndabhendesa musana wangu ndichiisa makumbo angu around him. Akandipindurudza akanditarisisa pasi akabva aipfekedzera nekumashure akanyatsonyudza mubeche rangu ndikabva ndatunda nekuchema nekunakirwa nemboro. Akabva atanga kundisvira zvakasimba zvine speed achibva atunda tichibva tangorara breathing in the moment.


text:
Ndakasvira mukadzi wemunhu ari kudiaspora! Zvinoita here kurara nemukadzi wemunhu ari kuDiaspora iniwo mukadzi wangu akaendako ava ne 3 years? Hapana chisingaiti kana muchiwirirana kuti chihure chenyu chinhu chakanaka. Asi mese monzwisisa kuti muri kubvumirana kuti vamwe venyu vari kure vakasangana vakatanga kuhura imi hamunei nazvo. Chihure chakaipira kuti iwe unoda kuhura asi haudi kuti […]
Ndakaitirwa chikapa chakapenga nemukadzi wangu pabirthday rangu! Ndainge ndagarisa ndisina kuitirwa birthday party kusvika musi uyu ndakasvika kumba ndikawana ndakamirirwa kumba nevanhu vakawanda ndikanzwa vachideedzera nekuyimba happy birthday haa musi uyu ndakafara ndaitirwa surprise birthday party.Takafara husuku ihoyo vanhu vachinwa nekutamba ndipo patakazosara tava tega ndikanzwa mukadzi wangu akuti that wasn’t all mira uwone zvandirikuda kukuitira. […]


text:
March 14-
20
JOBHO 1-5
Rwiyo 89 Nemunyengetero
Mashoko Ekusuma (3 min. zvichidzika)
PFUMA IRI MUSHOKO RAMWARI
“Jobho Akaramba Akaperera Kuna Mwari Paakaedzwa”: (10 min.)
[Ratidzai vateereri vhidhiyo inonzi Kusuma Bhuku raJobho.]
Job 1:8-11
—Satani haana kuva chokwadi nevavariro dzaJobho dzekuperera kwake kuna Mwari (w11 5/15 17 ¶6-8; w09 4/15 3 ¶3-4)
Job 2:2-5
—Satani haana kuva nechokwadi nekuperera kwevanhu vose kuna Mwari (w09 4/15 4 ¶6)
-
Kuchera Pfuma muShoko raMwari: (8 min.)
Job 1:6; 2:1
—Ndivanaani vaibvumidzwa kumira pamberi paJehovha? (w06 3/15 13 ¶6)
Job 4:7, 18, 19
—Inhema dzipi dzakataurwa naErifazi kuna Jobho? (w14 3/15 13 ¶3; w05 9/15 26 ¶4-5; w95 2/15 27 ¶5-6)
Ndinodzidzei nezvaJehovha kubva pakuverenga Bhaibheri kwevhiki rino?
Ipfungwa dzipi dziri pakuverenga Bhaibheri kwevhiki rino dzandinogona kushandisa mubasa remumunda?
-
Kuverenga Bhaibheri: Job 4:1-21 (4 min. zvichidzika)
SHANDA NESIMBA MUUSHUMIRI
Paunoona Munhu Kekutanga: Kavha yewp16.2. Siya pekutangira kuitira paunozodzokera. (2 min. zvichidzika)
Paunodzokera: Kavha yewp16.2. Siya pekuzotangira. (4 min. zvichidzika)
Chidzidzo cheBhaibheri: fg chidzidzo 2 ¶2-3 (6 min. zvichidzika)
KURARAMA KWECHIKRISTU
Rwiyo 88
Ramba Kufurirwa!: (15 min.) Kukurukurirana. Ratidzai vateereri vhidhiyo yakanzi Ramba Kufurirwa iri pajw.org! (Enda pakanzi ZVINODZIDZISWA NEBHAIBHERI > VARI KUYARUKA.) Mapedza kuiona, bvunzai mibvunzo inotevera: Miedzo ipi inosangana nevana kuchikoro? Vangashandisa sei zano riri pana Eksodho 23:2? Zvinhu zvipi 4 zvavanogona kuita kuti vasafurirwa voramba vakaperera kuna Mwari? Kumbirai vana kuti vataure zvinofadza zvakaitika.
Chidzidzo cheBhaibheri Cheungano: ia chits. 11 ¶1-11 (30 min.)
Kudzokorora Zvadzidzwa Uye Kutaura Zvichadzidzwa Vhiki Inotevera (3 min.)
Rwiyo 149 Nemunyengetero


text:
Vakuru, Munoona Sei Basa Rokudzidzisa Dzimwe Hama Muungano?
“Chinhu chimwe nechimwe chine nguva yakatarwa.”—MUP. 3:1.
1, 2. Ndezvipi zvakaonekwa nevatariri vematunhu kuti hazvisi kuitwa muungano dzakawanda?
MUMWE mutariri wedunhu akanga ava kupedza kuita musangano nedare revakuru. Akabayiwa mwoyo chaizvo nokuti vafudzi ava vaishanda nesimba, kunyange zvazvo vamwe vacho vakanga vakura zvokuti aigona kutovati vanababa. Asi akatangawo kunetseka, saka akavabvunza kuti, “Hama, ndezvipiwo zvamakaita pakudzidzisa vamwe mabasa omuungano?” Vakuru vacho vakabva vayeuka kuti mutariri wedunhu uyu paakapedzisira kushanyira ungano yavo, akanga avakurudzira kuti vawanewo nguva yokudzidzisa vamwe kuita mabasa omuungano. Mumwe mukuru akazoti, “Kutaura chokwadi, hapana zvatakamboita.” Vamwe vose vakabva vagutsurira.
2 Kana uri mukuru wechiKristu, pamwe zvakaitika pamusangano uyu zvakamboitikawo kwauri. Vatariri vematunhu vari munyika dzakasiyana-siyana vakaona kuti muungano zhinji, pane zvakawanda zvinofanira kuitwa pakudzidzisa hama dzechiduku nedzakura, kuti dziite basa rokufudza makwai aJehovha. Asi hazvisi nyore. Nei tichidaro?
3. (a) Magwaro anoratidza sei kuti basa rokudzidzisa vamwe rinokosha, uye nei nyaya iyi ichibata tose zvedu? (Ona mashoko omuzasi.) (b) Chii chinogona kuita kuti vamwe vakuru vaomerwe nokudzidzisa vamwe?
3 Semufudzi, hapana mubvunzo kuti unoziva kuti zvinokosha kudzidzisa vamwe mabasa omuungano. * Unoziva kuti pari kudiwa hama dzakawanda dzinobatsira kuti ungano dzirambe dzakasimba uye kuti pakwanise kuumbwa ungano itsva. (Verenga Isaya 60:22.) Unozivawo kuti Shoko raMwari rinokukurudzira kuti ‘udzidzise vamwe.’ (Verenga 2 Timoti 2:2.) Asi, kungofanana nevakuru vataurwa mundima yokutanga, ungaomerwa nokuita izvozvo. Ungaona sokuti haungambowani nguva yokudzidzisawo vamwe vari muungano nokuti unenge uchifanira kuriritira mhuri, kuenda kubasa, kuita mabasa omuungano uye kuita zvimwe zvinhu zvinenge zvichida kukurumidza kuitwa. Saka ngatikurukurei kuti vakuru vanofanira kuona sei basa rokudzidzisa vamwe.
KUDZIDZISA VAMWE KUNOKOSHA
4. Nei vamwe vakuru vachiverengera kudzidzisa hama mabasa omuungano?
4 Chii chinogona kuita kuti vamwe vakuru vaomerwe nokuwana nguva yokudzidzisa vamwe mabasa omuungano? Vamwe vanofunga kuti pane zvimwe zvinhu zvomuungano zvinoda kukurumidza kuitwa zvinokosha kupfuura kudzidzisa vamwe. Saka vangafunga kuti kana vakazodzidzisa vamwe pave paya, zvinhu zvinongoramba hazvo zvichifamba zvakanaka muungano. Kunyange zvazvo paine zvinhu zvakawanda zvaunenge uchida kukurumidza kuita, kana ukaverengera kudzidzisa hama, ungano inogona kukanganisika pakunamata.
5, 6. Tinodzidzei pamuenzaniso wemutyairi anoverengera kuchinja oiri yemota yake, uye izvi zvingashanda sei pakudzidzisa vamwe mabasa omuungano?
5 Ngatimbofungei nezvemuenzaniso unotevera: Mutyairi wemota anoziva kuti anofanira kugara achichinja oiri yemota yake kuitira kuti irambe ichishanda zvakanaka. Asi angafunga kuti sezvo mota isingakwanisi kufamba isina mafuta, zviri nani kuti ambotanga adira mafuta emota, zvokuchinja oiri ozozviona pane imwe nguva. Angafunga kuti mota yake inogona kumboramba ichifamba kunyange zvazvo asina kuchinja oiri. Asi chii chinogona kuitika? Kana akaramba achiverengera, mota yake inozongoerekana yafa. Saka anenge ava kufanira kupedza nguva yakawanda achiigadzirisa uye zvichamudyira mari yakawanda. Tinodzidzei?
6 Vakuru vane zvinhu zvakawanda zvavanofanira kukurumidza kuita. Kana vakasazviita, ungano inogona kukanganisika. Saka kungofanana nemutyairi uya anova nechokwadi chokuti anogara achidira mafuta mumota, vakuru vanofanirawo kuva “nechokwadi chokuti zvinhu zvinokosha kupfuura zvimwe ndezvipi.” (VaF. 1:10) Zvisinei, vamwe vakuru vanonyanya kubatikana nemamwe mabasa anoda kukurumidza kuitwa zvokuti vangafunga kuti zvokudzidzisa vamwe zvinozoonekwa pave paya, sezvinoitwa nemutyairi uya anoverengera kuchinja oiri yemota yake. Kana vakaramba vachiverengera, ungano inozopedzisira yava nehama shoma dzinokwanisa kuita mabasa ose anenge achida kuitwa.
7. Tinofanira kuona sei vakuru vanowana nguva yokudzidzisa hama mabasa muungano?
7 Saka hatifaniri kuona basa rokudzidzisa vamwe sechinhu chisinganyanyi kukosha. Vakuru vaya vanofunga nezveramangwana uye vanodzidzisa hama mabasa omuungano, vanoratidza kuti vatariri vakachenjera uye chikomborero kuungano. (Verenga 1 Petro 4:10.) Ungano inobatsirwa sei?
DZIDZISAI VAMWE KUITIRA RAMANGWANA
8. (a) Chii chinoita kuti vakuru vadzidzise vamwe? (b) Ibasa ripi rinofanira kukurumidza kuitwa nevaya vanoshumira kune dzimwe nyika? (Ona bhokisi rakanzi “ Basa Rinofanira Kukurumidza Kuitwa.”)
8 Kunyange vakuru vagara nebasa vanofanira kubvuma kuti ichasvika nguva yavanenge vasisakwanisi kuita zvakawanda muungano nemhaka yokukwegura. (Mika 6:8) Vanofanirawo kuziva kuti kuwirwa “nenguva nezviitiko zvisingafanoonekwi” kungaita kuti zvinhu zvingoerekana zvachinja zvokuti havazogoni kuita mabasa omuungano. (Mup. 9:11, 12; Jak. 4:13, 14) Saka vakuru vakangwara vanoudza hama dzechiduku zvavakadzidza mumakore avashumira Jehovha vakatendeka nemhaka yokuti vanoda chaizvo makwai aJehovha uye vanenge vachigadzirira ramangwana.—Verenga Pisarema 71:17, 18.
9. Chii chichaitika mune ramangwana chinoita kuti basa rokudzidzisa vamwe rikoshe chaizvo?
9 Chii chimwezve chinoita kuti vakuru vanodzidzisa hama kuita mabasa omuungano vanzi chikomborero? Vanoita kuti ungano irambe yakasimba. Sei? Kana vakuru vakadzidzisa dzimwe hama, zvichaita kuti pave nehama dzakawanda dzinosimbisa ungano uye dzinoita kuti ibatane. Izvozvo zvinobatsira munguva ino, asi zvichatonyanya kubatsira pakutambudzika kukuru, zvinhu pazvichange zvaoma. (Ezek. 38:10-12; Mika 5:5, 6) Saka vakuru, tinokukumbirai kuti kutanga nhasi, mugarewo muchidzidzisa vamwe kuita mabasa omuungano.
10. Mukuru anofanira kuitei kuti awane nguva yokudzidzisa vamwe?
10 Zvichida nguva yamunotora muchiita mabasa omuungano ingaita kuti musare maparara nokuneta. Asi munofanirawo kusiya zvimwe zvinhu kuti muwane nguva yokudzidzisa vamwe. (Mup. 3:1) Pamunoita izvozvo, munenge muchirongera ramangwana.
GADZIRIRA MWOYO WOMUDZIDZI
11. (a) Chii chinoshamisa pamazano okudzidzisa vamwe akataurwa nevakuru vanobva kunyika dzakasiyana-siyana? (b) Maererano naZvirevo 15:22, nei zvichibatsira kukurukura mazano akataurwa nevamwe vakuru?
11 Munguva ichangopfuura, vamwe vakuru vari kubatsira hama kuti dziite zvakawanda muungano vakabvunzwa kuti vanoshandisa nzira dzipi pakudzidzisa vamwe. * Kunyange zvazvo vakuru ava vachibva munyika dzakasiyana-siyana, mazano avakataura akafanana. Izvi zvinoratidzei? Zvinoratidza kuti mazano eBhaibheri anobatsira vadzidzi vari “kwose kwose muungano dzose” sezvazvakanga zvakangoita munguva yemuapostora Pauro. (1 VaK. 4:17) Saka munyaya ino neinotevera, tichakurukura mamwe mazano akataurwa nevakuru ava. (Zvir. 15:22) Tichataura nezvevakuru tichishandisa shoko rokuti “vadzidzisi” uye shoko rokuti “vadzidzi” kureva hama dzinenge dzichidzidziswa kuita mabasa omuungano.
12. Mudzidzisi anofanira kuitei asati adzidzisa mumwe munhu, uye nei achifanira kudaro?
12 Mudzidzisi anofanira kutanga agadzirira mwoyo womudzidzi asati atanga kumudzidzisa. Izvi tinogona kuzvifananidza nezvinoitwa nemurimi. Paanenge achida kudyara mbeu, anotanga atimbira ivhu. Saka mudzidzisi angagadzirira sei mwoyo womudzidzi? Izvi anozviita nokutevedzera nzira yakashandiswa nemumwe muprofita waMwari. Inzira ipi iyoyo?
13-15. (a) Muprofita Samueri akapiwa basa rei? (b) Samueri akaita sei basa rake? (Ona mufananidzo uri panotangira nyaya ino.) (c) Nei nyaya yaSamueri ichibatsira vakuru mazuva ano?
13 Makore anodarika 3 000 akapfuura, Jehovha akaudza muprofita Samueri kuti: “Mangwana panenge panguva ino ndichakutumira mumwe murume anobva kunyika yaBhenjamini, umuzodze kuti ave mutungamiriri wevanhu vangu vaIsraeri.” (1 Sam. 9:15, 16) Samueri akaziva kuti basa rake rokutungamirira vaIsraeri rainge rava kunopera uye Jehovha ainge amupa basa rokuti agadze munhu aizomutsiva. Samueri anofanira kunge akazvibvunza kuti, ‘Ndingagadzirira sei mwoyo womurume uyu kuti azokwanisa kuita basa rake?’ Akafunga zano.
14 Zuva rakatevera racho, Samueri akaona Sauro uye Jehovha akamuudza kuti: “Hoyu murume” wacho. Samueri akabva aita zvaakanga aronga. Akakoka Sauro kuti vanodya vose muimba yokudyira. Vasvika ikoko Samueri akapa Sauro nemushandi wake zvigaro zvakanaka chaizvo uye nyama yakanaka chaizvo uye Samueri akati: “Idya, nokuti vazvichengetera iwe.” Vapedza kudya, Samueri naSauro vakatanga kufamba vachienda kumba kwomuprofita wacho vachikurukura zvavo. Chinangwa chaSamueri paakaita zvose izvi chaiva chokuti atange ava neushamwari naSauro asati amuudza mashoko aaiva nawo. Pavakasvika kumba kwaSamueri vakabva vakwira pamusoro pemba. Manheru iwayo kuchitonhorera, Samueri “akaramba achitaura naSauro vari pamusoro pemba” kusvikira vaenda kunorara. Zuva rakatevera, Samueri akazodza Sauro, akamutsvoda uye akamupa mimwe mirayiridzo. Akabva arega Sauro achienda, agadzirira zvaiva mberi.—1 Sam. 9:17-27; 10:1.
15 Ichokwadi kuti kuzodza munhu kuti ave mutungamiriri hakuna kufanana nokudzidzisa hama kuti izova mukuru kana mushumiri anoshumira muungano. Asi vakuru vanogona kuwana zvidzidzo zvinokosha panzira yakashandiswa naSamueri. Ngatikurukurei zviviri zvacho.
DZIDZISAI NECHIDO UYE UMBAI USHAMWARI
16. (a) Samueri akanzwa sei vaIsraeri pavakati vaida mambo? (b) Samueri akaita sei paakaudzwa naJehovha kuti azodze Sauro?
16 Dzidzisai nechido, musaita zvechirango. Samueri paakanzwa kuti vaIsraeri vaida munhu anovatungamirira, pakutanga akarwadziwa uye akanzwa sokuti vanhu vainge vamuramba. (1 Sam. 8:4-8) Aisatomboda kuita zvaidiwa nevanhu vacho, zvokuti Jehovha akamuudza katatu kuti aifanira kuvateerera. (1 Sam. 8:7, 9, 22) Kunyange zvakadaro, Samueri haana kugumbukira murume aizomutsiva uye haanawo kumuitira godo. Jehovha paakaudza muprofita wacho kuti azodze Sauro, akateerera uye akaita basa iroro nemwoyo wose, kwete nokungoti ndizvo zvaainge audzwa.
17. Mazuva ano vakuru vanotevedzera sei Samueri, uye chii chinoita kuti vafare?
17 Mazuva ano kune vakuru vakawanda vagara nebasa vanotevedzera Samueri uye vanodzidzisa vamwe nemwoyo wose. (1 Pet. 5:2) Vakuru ivavo havaregi kudzidzisa vamwe vachityira kuti vangazovatorera mamwe mabasa avanoita muungano. Havaoni vadzidzi sevanhu vari kukwikwidzana navo, asi ‘sevashandi pamwe chete navo’ uye sechikomborero muungano. (2 VaK. 1:24; VaH. 13:16) Vakuru ivavo vanofara chaizvo pavanoona hama dzavanenge vachidzidzisa dzichishandisa unyanzvi hwadzo kubatsira ungano!—Mab. 20:35.
18, 19. Mukuru angagadzirira sei mwoyo womudzidzi, uye nei kuita izvozvo kuchikosha chaizvo?
18 Iva shamwari yemudzidzi, kwete kungova mudzidzisi chete. Samueri paakaonana naSauro, aigona kudai akangotora mudziyo wemafuta odira mumusoro waSauro, obva amurega achienda azodzwa asi asina kugadzirira kutungamirira vanhu vaMwari. Asi akatanga agadzirira mwoyo waSauro zvishoma nezvishoma. Samueri akazoona kuti yainge yasvika nguva yokuti azodze Sauro pashure pokunge vambodya, vafamba vose, vakurukura kwenguva yakareba uye vazorora usiku.
19 Saizvozvowo, mudzidzisi anofanira kutanga aumba ushamwari nemudzidzi asati atanga kumudzidzisa. Zvingaitwa nemukuru kuti aumbe ushamwari ihwohwo zvinogona kusiyana munyika nenyika, zvichienderana nemamiriro ezvinhu emo netsika dzemo. Asi pasinei nekwaunogara, kana ukawana imwe nguva yokuti uve nemudzidzi kunyange zvazvo uine zvakawanda zvokuita, unenge uchiita seuri kumuudza kuti, “Unokosha chaizvo kwandiri.” (Verenga VaRoma 12:10.) Vadzidzi vachanyatsoona kuti unovada uye vachakuonga chaizvo.
20, 21. (a) Mudzidzisi anobudirira anoita sei? (b) Tichakurukurei munyaya inotevera?
20 Vakuru, yeukai kuti: Mudzidzisi anobudirira haangogumiri pakuda kudzidzisa mumwe munhu, asi anodawo munhu wacho waanenge achidzidzisa. (Enzanisa naJohani 5:20.) Kana mudzidzi akaona kuti mudzidzisi wake ane hanya naye, achabvuma kudzidziswa. Saka, imi vakuru, pamunenge muchidzidzisa vamwe, musangogumira pakuva vadzidzisi asi ivaiwo shamwari dzavo.—Zvir. 17:17; Joh. 15:15.
21 Kana mukuru achinge agadzirira mwoyo womudzidzi, anogona kutanga kuchimudzidzisa. Angazviita sei? Izvozvo zvichakurukurwa munyaya inotevera.
^ ndima 3 Nyaya ino neinotevera dzakanyanya kunyorerwa vakuru, asi zviri kutaurwa zvinogona kubatsira munhu wose ari muungano. Nei tichidaro? Nokuti nyaya idzi dziri kukurudzira varume vose vakabhabhatidzwa kuti vazive kuti vanofanira kudzidziswa mabasa omuungano. Kana vakadzidziswa mabasa iwayo, zvichabatsira vose vari muungano.
^ ndima 11 Vakuru ava vanobva kuAustralia, Bangladesh, Belgium, Brazil, France, French Guiana, Japan, Korea, Mexico, Namibia, Nigeria, Réunion, Russia, South Africa, uye United States.


text:
Kubhabhatidza
Kubhabhatidza (baptism in English) itsika inoitwa nevatendi vechiKristu yekupinza mutendi mutsva mumvura. Tsika iyi inoitwa mushure mokunge munhu agamuchira Jesu Kristu achitenda kuti muponesi uye ndiShe. Maitirwo ayo kumaKereke mazhinji anoti munhu anonyudzwa muviri wake mumvura zhinji kuchitaurwa mashoko anoti, "Ndinokubhabhatidza muzita raBaba, neraMwanakomana, neraMweya Mutsvene. Kubhabhatidzwa mucherechedzo wokutanga wokuti munhu ave mutendi kuna Jesu Kristu uye unocherechedza kubviswa kwezvivi zvemunhu.